Αναπτυξιακή εξέταση: Ποτέ χρειάζεται να κάνει ένα βρέφος, νήπιο 3 - 24 μηνών - all4mama\nΑρχική » Μωρό » Ανάπτυξη (έως 12 μηνών) » Αναπτυξιακή εξέταση: Ποτέ χρειάζεται να κάνει ένα βρέφος, νήπιο 3 - 24 μηνών\nΗ αναπτυξιακή εξέταση είναι μια εύκολη και συχνά διασκεδαστική εξέταση που γίνεται στο αναπτυξιακό κέντρο .\nΠοτέ πρέπει να γίνεται η αναπτυξιακή εξέταση σε ένα βρέφος ;\nΣυστήνεται στους γονείς από τον παιδίατρο όταν διαπιστώσει ότι το βρέφος έχει μείνει πίσω σε κάποια σημαντικά αναπτυξιακά ορόσημα .\nΓίνεται με πρωτοβουλία των γονιών γιατί θέλουν να ακούσουν από το στόμα ενός ειδικού ότι το μωράκι τους μεγαλώνει σωστά .\nΕπίσης γίνεται όταν επιθυμούν να γνωρίζουν ποια είναι τα καταλληλότερα ερεθίσματα παιχνίδια και δραστηριότητες για το μωράκι τους σύμφωνα με την ηλικία του και σε συνάρτηση με την αναπτυξιακή του ωρίμανση.\nΤέλος, συζητούν μαζί με το ειδικό καθημερινά θέματα φροντίδας ρουτίνας και διαπαιδαγώγησης συμφώνα με το προφίλ του παιδιού τους .\nΕίναι γνωστό ότι οι πληροφορίες σχετικά με «το μεγάλωμα ενός παιδιού» τόσο αυτές που αναφέρονται στο διαδίκτυο όσο και αυτές που μπορεί να μας προτείνει ο παιδίατρος είναι γενικές και όχι εξατομικευμένες στην περίπτωση του δικού μας μωρού .


Ραγδαία πτώση της θερμοκρασίας από την Τετάρτη | SAHIEL - Ενημέρωση με άλλο μάτι!\nΡαγδαία θα είναι η αλλαγή του καιρού την επόμενη εβδομάδα, καθώς από την Τετάρτη το βράδυ η θερμοκρασία θα σημειώσει αισθητή πτώση, ενώ\nΤρίτη... Στα δυτικά, τα νότια και το ανατολικό Αιγαίο νεφώσεις παροδικά αυξημένες, με τοπικές βροχές. Στην υπόλοιπη χώρα λίγες νεφώσεις, που βαθμιαία στα βόρεια θα αυξηθούν και τη νύχτα θα εκδηλωθούν τοπικές βροχές, χιονοπτώσεις στα ορεινά και στα βορειοδυτικά σποραδικές καταιγίδες. Τοπικά περιορισμένη ορατότητα τις πρωινές ώρες.\nΤετάρτη... Νεφώσεις με τοπικές βροχές και κυρίως στα θαλάσσια και παραθαλάσσια σποραδικές καταιγίδες. Τα φαινόμενα πιθανώς να είναι κατά τόπους έντονα. Χιονοπτώσεις κατά τόπους πυκνές θα εκδηλωθούν στα ηπειρωτικά ορεινά και βαθμιαία και σε ημιορεινές περιοχές στα κεντρικά και βόρεια.\nΠέμπτη... Στα βόρεια νεφώσεις με βροχές ή χιονόνερο, χιόνια στα ορεινά - ημιορεινά και σε περιοχές με χαμηλότερο υψόμετρο, και σποραδικές καταιγίδες στα θαλάσσια και παραθαλάσσια. Από το απόγευμα τα φαινόμενα θα εξασθενήσουν. Στην υπόλοιπη χώρα νεφώσεις με τοπικές βροχές και κυρίως στα θαλάσσια και παραθαλάσσια σποραδικές καταιγίδες, πιθανώς κατά τόπους ισχυρές στα ανατολικά και νότια. Χιονοπτώσεις θα εκδηλωθούν στα ορεινά - ημιορεινά και σε περιοχές στα κεντρικά ηπειρωτικά με χαμηλότερο υψόμετρο, πιθανώς κατά τόπους πυκνές στα ανατολικά ηπειρωτικά.\nSAHIEL - Ενημέρωση με άλλο μάτι!: Ραγδαία πτώση της θερμοκρασίας από την Τετάρτη


Επισκεφθείτε τη δημόσια τροφοδοσία ειδήσεων για να μείνετε σε αρμονία με τις συνομιλίες μεταξύ των συναδέλφων σας και για να δείτε άλλες ενημερώσεις σχετικά με τις δραστηριότητές τους. Η προβολή "παρακάτω" της τροφοδοσίας ειδήσεων περιέχει γενικά στοιχεία που είναι πιθανό να τα εντοπίσετε πιο συναφή και ενδιαφέροντα. Εδώ μπορείτε να δείτε κυρίως δημοσιεύσεις που δημιουργήθηκαν από άτομα που παρακολουθείτε και δημοσιεύσεις που σχετίζονται με άλλο περιεχόμενο που παρακολουθείτε, όπως ετικέτες και έγγραφα. Εκτός από την προβολή "παρακάτω", μπορεί περιστασιακά να σας ενδιαφέρει η περιήγηση στην προβολή "όλοι", η τροφοδοσία ειδήσεων σε όλη την εταιρεία.\nΑναζήτηση δημοσιεύσεων στην παρακάτω προβολή της τροφοδοσίας ειδήσεων\nΑναζήτηση δημοσιεύσεων στην προβολή "όλοι" της τροφοδοσίας ειδήσεων\nΗ παρακάτω προβολή της τροφοδοσίας ειδήσεων περιέχει δημοσιεύσεις που σχετίζονται με άτομα και περιεχόμενο που παρακολουθείτε τη συγκεκριμένη στιγμή, όπως συνοψίζεται στον παρακάτω πίνακα:\nΟι συνομιλίες που βλέπετε στην παρακάτω προβολή ξεκινούν μόνο από άτομα που παρακολουθείτε τη συγκεκριμένη στιγμή.\nΟποιοσδήποτε στον οργανισμό σας που βλέπει ένα νήμα συνομιλίας – είτε πρόκειται για την επόμενη προβολή είτε για την προβολή Everyone – μπορεί να δημοσιεύσει μια απάντηση σε μια δημοσίευση συνομιλίας. Ως αποτέλεσμα, ενδέχεται να δείτε απαντήσεις σε δημοσιεύσεις συνομιλίας που δημιουργήθηκαν από άτομα που δεν παρακολουθείτε αυτήν τη στιγμή. Με αυτόν τον τρόπο, μπορείτε να ανακαλύψετε τα νέα άτομα που θέλετε να αρχίσετε να παρακολουθείτε. Μια σύνδεση "παρακολούθηση" εμφανίζεται κάτω από οποιαδήποτε απάντηση έχει καταχωρηθεί από κάποιον που δεν παρακολουθείτε αυτήν τη στιγμή.\nΕνημερώσεις σχετικά με τις δραστηριότητες των ατόμων που παρακολουθείτε\nΒλέπετε ενημερώσεις σχετικά με τα άτομα που παρακολουθείτε, εάν τα προφίλ χρηστών τους έχουν ρυθμιστεί ώστε να κάνουν κοινή χρήση αυτών των πληροφοριών μαζί σας. Για παράδειγμα, βλέπετε τις ενημερώσεις όταν ξεκινούν να ακολουθούν ένα έγγραφο, μια τοποθεσία, μια ετικέτα και άλλα άτομα. Μπορείτε επίσης να δείτε ενημερώσεις σχετικά με συμβάντα, όπως γενέθλια και ημερομηνίες επετείου.\nΣε αυτό το παράδειγμα, μπορείτε να κάνετε κλικ στη σύνδεση εγγράφου για να ανοίξετε το έγγραφο, με την προϋπόθεση ότι έχετε το δικαίωμα να προβάλετε αυτό το έγγραφο.\nΕνημερώσεις σχετικά με τα έγγραφα που παρακολουθείτε\nΜπορείτε να δείτε μια ενημέρωση εάν κάποιος επεξεργάζεται ένα έγγραφο που παρακολουθείτε. Δεν χρειάζεται να παρακολουθείτε το άτομο που ενημέρωσε το έγγραφο.\nΔημοσιεύσεις που περιέχουν μια ετικέτα που παρακολουθείτε\nΜπορείτε να δείτε όλες τις δημοσιεύσεις τροφοδοσίας ειδήσεων που περιέχουν μια ετικέτα που παρακολουθείτε, ακόμα και αν δεν παρακολουθείτε τη συγκεκριμένη στιγμή το άτομο που δημιούργησε τη δημοσίευση.\nΣε αυτό το παράδειγμα, το Sidney Χίγκα βλέπει τη δημοσίευση της Molly Clark, επειδή περιλαμβάνει μια ετικέτα που ακολουθεί. Προαιρετικά, μπορεί να κάνει κλικ στη σύνδεση για να αρχίσει να παρακολουθεί την Μόλι Κλαρκ.\nΗ προβολή "όλοι" της τροφοδοσίας ειδήσεων περιέχει συνομιλίες που έχουν ξεκινήσει από οποιονδήποτε στην εταιρεία σας, ανεξάρτητα από το αν τις ακολουθείτε ή όχι. Ως τέτοια, θα δείτε εδώ όλες τις συνομιλίες που βρίσκονται στην παρακάτω προβολή, καθώς και όλες τις συνομιλίες που έχουν ξεκινήσει από άλλα άτομα.\nΜπορείτε να περιηγηθείτε στην προβολή "όλοι" της τροφοδοσίας ειδήσεων, εάν θέλετε μια ευρύτερη προβολή των όσων μιλούν οι χρήστες στην εταιρεία σας ή εάν είστε νέοι στην εταιρεία και θέλετε να βρείτε άτομα με ενδιαφέρον.\nΒλέπετε μόνο συνομιλίες στην προβολή Everyone. Δεν βλέπετε ενημερώσεις σχετικά με άτομα και περιεχόμενο που παρακολουθείτε.


eviasports 11 Μαρτίου 2020 059\nΓεια σας φίλες και φίλοι του στοιχήματος! Ολοκληρώθηκε η πρώτη παρτίδα των ρεβάνς για την κορυφαία διασυλλογική διοργάνωση του Champions League και θεωρώ πως πραγματικά έγιναν δύο καταπληκτικά παιχνίδια, από αυτά που θέλεις να βλέπεις και να θυμάσαι για πολύ καιρό. Είδαμε μια Αταλάντα να κερδίζει με 3-4 τη Βαλένθια, είδαμε τη Λειψία να σκορπίζει με 3-0 την Τότεναμ και να παίρνουν οι δυο τους δύο πανάξιες προκρίσεις. Η σημερινή μέρα δεν ξέρω αν μας επιφυλάσσει το ίδιο καλά παιχνίδια, πάντως κοιτώντας το κουπόνι διαπιστώνει κανείς πως έχουμε αρκετές επιλογές. Υπάρχει ένα ωραίο παιχνίδι από την Τουρκία, εμβόλιμο, υπάρχει η Τσάμπιονσιπ και υπάρχουν δύο αγώνες για το Champions League. Συγκεκριμένες επιλογές για σήμερα, με σημεία και γκολ. Πάμε σε αναλύσεις και προτάσεις.\nΣυνεχίζουμε με τον πρώτο αγώνα για το Champions League για σήμερα με την Παρί να υποδέχεται κεκλεισμένων των θυρών την Ντόρτμουντ στον επαναληπτικό του 2-1 υπέρ των Γερμανών. Χωρίς Βεράτι, Μουνιέ και ίσως Εμπαπέ θα παραταχθεί η ομάδα του Τούχελ και όπως γίνεται αντιληπτό θα είναι ελλιπής. Είναι ομάδα με λύσεις, είναι ομάδα καλά οργανωμένη και με μεγάλο ρόστερ αλλά η γαλλική ομάδα θέλει να σκοράρει, θέλει το εύκολο γκολ, θέλει τη σωστή λειτουργία τόσο μεσοεπιθετικά όσο και μεσοαμυντικά. Δεν είναι η πρώτη φορά που αντιμετωπίζει την Ντόρτμουντ και μάλιστα σε αυτή τη διοργάνωση. Οι δύο ομάδες έπαιξαν ξανά το 2010 με τους Γερμανούς να προκρίνονται με δύο ισοπαλίες (1-1 & 0-0). Η γερμανική ομάδα όταν παίζει με την Παρί παρουσιάζεται σωστή, διαβασμένη, καλά οργανωμένη και της αρέσει ο χαμηλός ρυθμός. Σήμερα εκτιμώ ότι θα προσπαθήσουν και οι δύο να παίξουν με έλεγχο του ρυθμού και δε θα θέλουν να μεγαλώσει το σκορ. Το 2-1 είναι ‘’ύπουλο’’ σκορ και η Παρί το ξέρει, αφού αν δεχτεί γκολ θα ζητήσει 3. Πάμε λοιπόν κι εμείς στα γκολ. 2-3 γκολ (bet365) στο 2.50. Καλή σας τύχη!


ilikeit: Ο “Μαύρος Απρίλιος” και η πτώχευση.\nΟ “Μαύρος Απρίλιος” και η πτώχευση.\nΔεν ξέρω αν η επανάληψη της ιστορίας είναι φάρσα, αλλά σίγουρα μια αντίστοιχη ιστορία με τη σημερινή, έστω κι αν μας γυρίζει πίσω 79 χρόνια, έχει νόημα και σημασία όταν μας οδηγεί χε χρήσιμα συμπεράσματα. Δυο παρατάξεις τότε, όπως και σήμερα, με δύο ισχυρές πολιτικές προσωπικότητες μπροστά στο φάσμα της χρεοκοπίας. Στην κυβέρνηση ο Ελευθέριος Βενιζέλος και στην αντιπολίτευση ο Παναγής Τσαλδάρης. Οι Φιλελεύθεροι απ’ τη μια και οι Λαϊκοί απ’ την άλλη, με φόντο τον πολιτικό φανατισμό και την οικονομική κρίση.\nΟ πρωθυπουργός είχε καλέσει τους αρχηγούς των κομμάτων, και τους πρότεινε τη συγκρότηση οικουμενικής κυβέρνησης. Όλοι συμφώνησαν εκτός από τον Π. Τσαλδάρη του Λαϊκού Κόμματος που διέβλεπε ότι, η κυβέρνηση επιχειρεί να μεταθέσει τις ευθύνες της σε όλο τον πολιτικό κόσμο. Πίστευε ότι ο Βενιζέλος θα έπρεπε να πάρει μόνος του την ευθύνη της χρεοκοπίας, να παραιτηθεί και να προκηρύξει εκλογές.\nΟ Τσαλδάρης εκτιμούσε ότι οι Φιλελεύθεροι ήταν αποδυναμωμένοι και ως εκ τούτου το κόμμα του θα συσπείρωνε ευρύτερες δυνάμεις. Διορατικός, όπως ήταν, ο Βενιζέλος πήγε στη βουλή την 1η Απριλίου και εξαπέλυσε επίθεση εναντίον του, προσπαθώντας με τον τρόπο αυτό να τον εκθέσει στη κοινή γνώμη ότι δεν συνεργάζεται για τη σωτηρία της πατρίδας.\nΟ Τσαλδάρης ανταπέδωσε την επίθεση, με αποτέλεσμα σε μια κρίσιμη στιγμή για την πορεία της Ελλάδας, να δημιουργούνται στο εξωτερικό δυσμενείς συνθήκες για τον δανεισμό της χώρας. Η Αγγλία και η Γαλλία διαβεβαίωναν ότι θα στήριζαν το αίτημα δανεισμού, εφόσον παρέμενε ο Βενιζέλος πρωθυπουργός, ενώ οι Άγγλοι ζητούσαν επιμόνως ζητούσαν να εγκαταλείψει η Ελλάδα τον κανόνα του χρυσού. (Επρόκειτο για ένα νομισματικό σύστημα στο οποίο η λογιστική μονάδα αναφοράς αντιστοιχούσε σε καθορισμένο βάρος χρυσού).\nΕν τω μεταξύ η Ελλάδα ήταν υποχρεωμένη μέσα στον Απρίλιο, να καταβάλλει τη δόση του προσφυγικού δανείου του ’24 και τα χρεολύσια των ομολογιών του Σιδηροδρόμου Θεσσαλονίκης- Κωνσταντινούπολης.\nΤην ίδια ώρα το η τιμή της λίρας «σκαρφάλωνε» στις 580 δραχμές, ενώ το εμπορικό χρέος διογκωνόταν και οργίαζε η αγορά χρυσού και συναλλάγματος στη μαύρη αγορά. Ο εμπορικός και βιομηχανικός κόσμος ήταν αντίθετος με τις επιλογές της κυβέρνησης, τα εισοδήματα των εργαζομένων μειώνονταν, οι φόροι αυξάνονταν και οι μικρές τράπεζες παρουσίαζαν σοβαρά προβλήματα ρευστότητας.\nΣτις 13 Απριλίου ο Βενιζέλος βρισκόταν στη Γενεύη για τη διάσκεψη του Συμβουλίου της Κ.Τ.Ε. και συναντώντας τον Βρετανό Υπουργό Εξωτερικών, Τζον Σίμον, αντελήφθη ότι οι Άγγλοι υπαναχωρούσαν από τις υποσχέσεις τους. Τότε ο Βενιζέλος του είπε ότι, σκέφτεται να εγκαταλείψει τον κανόνα του χρυσού.\nΣτις 15 Απριλίου μιλώντας για το πρόβλημα, επανέλαβε το αίτημά του για πενταετή αναστολή πληρωμών και το δάνειο των 50 εκατομμυρίων δολαρίων, εξηγώντας ότι με τα μέτρα που θα εφάρμοζε στο εσωτερικό, θα κατόρθωνε να ανορθώσει την οικονομία, να ολοκληρώσει τα αναπτυξιακά έργα και να ξεπληρώσει τους ομολογιούχους.\nΠαρά τις εκκλήσεις του Βενιζέλου στις Μεγάλες Δυνάμεις, κυρίως στη δευτερολογία του, η απόφαση της Κ.Τ.Ε. δεν ήταν αυτή που περίμενε. Έδιναν αναστολή πληρωμών μόνο για ένα χρόνο ενώ δεν έκριναν ότι η Ελλάδα είχε ανάγκη δανείου! Οι εξελίξεις ήταν ραγδαίες.\nΣτις 21 Απριλίου παραιτήθηκε ο υπουργός Οικονομικών, Γιώργος Μαρής, μετά από διαφωνία με τον πρωθυπουργό. Τον διαδέχθηκε ο καθηγητής Κυριάκος Βαρβαρέσσος, ο οποίος κήρυξε πτώχευση και αναστολή πληρωμών από το δημόσιο, ενώ ζήτησε από τη ΔΟΕ δάνειο ύψους 200 εκατομμυρίων δραχμών, το οποίο και δεν δόθηκε. Στις 27 Απριλίου η Ελλάδα εγκατέλειπε τον κανόνα του χρυσού.\nΓια την ιστορία αξίζει να σημειωθεί ότι, η πτώχευση του ’32 ήταν αποτέλεσμα ενός πλέγματος εσωτερικών και εξωτερικών παραγόντων. Αφενός η παγκόσμια οικονομική κρίση που ξεκίνησε από την Αμερική(τι σύμπτωση!) και αφετέρου ο υπερβολικός δανεισμός στο εσωτερικό και ρόλος των τραπεζών(επίσης τι σύμπτωση!). Σημειώστε ότι όλα ξεκίνησαν όταν η κυβέρνηση Βενιζέλου, στα τέλη του ’30, έφερε προς ψήφιση το νομοσχέδιο «Περί Ανωνύμων Εταιρειών και Τραπεζών», με σκοπό να προστατεύσει τους μικροκαταθέτες από «περίεργες» πτωχεύσεις τραπεζών που δεν ήταν τίποτα άλλο παρά Ανώνυμες Εταιρείες οι οποίες λειτουργούσαν ως τράπεζες! Αυτά για να κάνουμε τις συγκρίσεις και κυρίως για να σκεφτόμαστε πέρα από τις επίσημες ανακοινώσεις.\nΠηγή : 16.02.2011 ΧΑΡΗΣ ΠΑΥΛΙΔΗΣ\nΑναρτήθηκε από Κρύα Σκούπα στις 11:34 π.μ.


ΜΟΤΣΙΟΛΑΣ ΣΙΔΕΡΗΣ : 27 ερωτήσεις - απαντήσεις για τις ηλεκτρονικές φορολογικές δηλώσεις\n27 ερωτήσεις - απαντήσεις για τις ηλεκτρονικές φορολογικές δηλώσεις\nΟδηγό επιβίωσης» για την ηλεκτρονική υποβολή των φορολογικών δηλώσεων μέσω του Taxisnet παρέχει η Γενική Γραμματεία Πληροφορικών Συστημάτων.\n«Οδηγό επιβίωσης» για την ηλεκτρονική υποβολή των φορολογικών δηλώσεων μέσω του Taxisnet παρέχει η Γενική Γραμματεία Πληροφορικών Συστημάτων.\nΗ ΓΓΠΣ απαντάει σε 27 πιο συνηθισμένα ερωτήματα που υποβάλλουν το διάστημα αυτό οι φορολογούμενοι και φοροτεχνικοί στο help desk της ΓΓΠΣ. Οι φορολογούμενοι κατά την ηλεκτρονική υποβολή έχουν τη δυνατότητα να διορθώσουν στοιχεία της δήλωσης όπως να διαγράψουν την ένδειξη «Έγγαμος» σε περίπτωση διάστασης συζύγων ή να τροποποιήσουν στοιχεία για τα αυτοκίνητα που διαθέτουν και εμφανίζονται στον πίνακα των τεκμηρίων.\nΌσοι είχαν αλλαγές στην ακίνητη περιουσία τους ή μεταβλήθηκε η οικογενειακή τους κατάσταση το 2010 θα μπορούν από την 1η Ιουνίου να υποβάλλουν τη δήλωση στοιχείων ακινήτων (έντυπο Ε9) με την προθεσμία να λήγει στις 30 του ίδιου μήνα.\n3. Πως γίνεται επιβεβαίωση όταν ο γάμος δεν έχει δηλωθεί και στον πίνακα επιβεβαίωσης δεν εμφανίζεται η σύζυγος;\n7. Πως καταχωρώ περισσότερες από 4 εγγραφές στον πίνακα 4.β4 ( εισόδημα από γεωργικές επιχειρήσεις με βάση το αντικειμενικό σύστημα );\nΕάν αυτές εμφανίζονται στον πίνακα, χαρακτηρίστε και τις δύο ως κύριες, κάντε μεταφορά στη δήλωση, επιλέξτε την τελευταία κύρια κατοικία και κάντε ξανά μεταφορά στη δήλωση.\n10. Θέλω να συμπληρώσω τον πινάκα 5.1 και επιλέγοντας το κίτρινο πλαίσιο δεν εμφανίζονται τα στοιχεία των ακινήτων που θέλω να δηλώσω.\n11. Αδυναμία συμπλήρωσης της ένδειξης "Φιλοξενούμενος" στο πεδίο "Ονοματεπώνυμο Εκμισθωτή" .\nΣε περίπτωση φιλοξενίας , αναγράψτε στον κωδικό 801 τον Α.Φ.Μ. του προσώπου που σας φιλοξενεί χωρίς να συμπληρώσετε τους κωδικούς 091, 097 και 811.\n12.Πως δηλώνεται η δωρεάν παραχώρηση κατοικίας μέχρι 200 τμ από γονέα σε παιδί και αντίστροφα ;\n13. Δεν συμφωνώ με κάποια από τα στοιχεία των αυτοκινήτων που εμφανίζονται στον πίνακα 5.1γ.\n17. Συμπλήρωση στοιχείων εργοδότη σε περίπτωση πολλών εργοδοτών.\n18. Υπέβαλα την δήλωση Ε1 οριστικά και ξέχασα να συμπληρώσω κάποιον κωδικό.\n20. Υποβολή τροποποιητικών ή συμπληρωματικών δηλώσεων Φόρου Εισοδήματος.\n21. Είσπραξη επιστροφής φόρου πάνω από 1.500 ευρώ.\n22. Εγκυρότητα εκκαθαριστικού σημειώματος\n23. Υποβολή Ε2 από τη σύζυγο σε περίπτωση εγγάμων.\n25. Υποβολή Ε3 από την επιτηδευματία σύζυγο σε περίπτωση εγγάμων\nΣτην περίπτωση εγγάμων και εφ' όσον η σύζυγος είναι επιτηδευματίας, έχει υποχρέωση υποβολής του εντύπου Ε3 με τους προσωπικούς της κωδικούς πρόσβασης και όχι με τους κωδικούς του υπόχρεου / συζύγου, με τους οποίους υποβάλλεται κοινή δήλωση φορολογίας εισοδήματος (έντυπο Ε1).\n26. Υποβολή συμπληρωματικών εντύπων ( Ε2 και Ε3 ).\n27. Προσπαθώ να υποβάλλω ηλεκτρονικά το Ε9 και δεν μου δίνεται η δυνατότητα αυτή.


Ο Ντόναλντ Τραμπ διέλυσε την οργάνωση του αμερικανικού ιμπεριαλισμού | Ανιχνεύσεις\nΟ Ντόναλντ Τραμπ μόλις ολοκλήρωσε τη σημαντικότερη μεταρρύθμιση των διοικητικών δομών στις Ηνωμένες Πολιτείες εδώ και 69 χρόνια. Έθεσε τέρμα στο σχέδιο της αυτοκρατορίας και σχεδιάζει να ξαναφτιάξει τη χώρα του ένα κράτος όπως όλα τα άλλα.\nΑλλάζοντας το υφιστάμενο σύστημα διακυβέρνησης που ιδρύθηκε το 1947, ο πρόεδρος Τραμπ εξέδωσε ένα Υπόμνημα για την οργάνωση του Εθνικού Συμβουλίου Ασφαλείας και του Συμβουλίου Εσωτερικής Ασφάλειας (Homeland Security) [ 1 ].\nΗ αρχή που είχε υιοθετηθεί στο παρελθόν διαχειριζόταν την “Εθνική Ασφάλεια” υπό την κοινή εποπτεία του Λευκού Οίκου, του Επιτελείου των Ε.Δ. και της CIA, η οποία ιδρύθηκε με αυτή την ευκαιρία.\nΑπό το 1947 έως το 2001, το Εθνικό Συμβούλιο Ασφαλείας ήταν το κέντρο του Εκτελεστικού. Ο πρόεδρος μοιραζόταν την εξουσία με τον διευθυντή της CIA τον οποίο διόριζε και με τον αρχηγό του Γενικού Επιτελείου των Ενόπλων Δυνάμεων ο οποίος εκλεγόταν από τους ίσους του. Από τις 11 Σεπτεμβρίου 2001, το Συμβούλιο ήταν de facto υπό την εποπτεία της «κυβέρνησης της συνέχειας» του Raven RockMountain.\nΑπό τούδε και στο εξής ο Αρχηγός του Επιτελείου των ΕΔ δεν θα εκπροσωπείται συστηματικά στις συνεδριάσεις, αλλά μόνο όταν το θέμα θα απαιτεί την παρουσία του. Περαιτέρω, η CIA χάνει τη μόνιμη θέση της στο Συμβούλιο, όπου κατά περίπτωση θα εκπροσωπείται από τον Διευθυντή της Εθνικής Υπηρεσίας Πληροφοριών.\nΗ CIA, η οποία ήταν μέχρι τώρα το όπλο του προέδρου για τη διεξαγωγή συγκεκαλυμμένων δράσεων, γίνεται επιτέλους μια Υπηρεσία Πληροφοριών με την πραγματική έννοια του όρου, ήτοι, για να παρακολουθεί τους διεθνείς παράγοντες, να προβλέπει τις δράσεις τους και να συμβουλεύει τον πρόεδρο.\nΟ πρόεδρος Τραμπ, έδωσε επίσης μια μόνιμη έδρα στον επικεφαλής στρατηγικό του σύμβουλο, ίσο με τον επικεφαλής του επιτελείου του.\nΗ πρώην Σύμβουλος Εθνικής Ασφάλειας, Σούζαν Ράις αντέδρασε έντονα στο λογαριασμό του Τουίτερ της. Οι περισσότεροι πρώην διευθυντές της CIA ήδη βρίσκονται στην πρώτη γραμμή των διαμαρτυριών.\n “Presidential Memorandum : Organization of the National Security Council andthe Homeland Security Council” («Προεδρικό Υπόμνημα: Οργάνωση του Συμβουλίου Εθνικής Ασφάλειας και του Συμβούλιου Εσωτερικής Ασφάλειας»), byDonald Trump, Voltaire Network, 28 January 2017.


2η Πλατφόρμα Έκφρασης σύγχρονου χορού | Θέατρο ΠΚ\n7 - 16 Ιουλίου 2017\nΜουσική: Kolida Babo Duet (Σωκράτης Βότσκος,Χάρης Π .), Join the Moog (Album: Kolida Babo)\nΕρμηνεία: Κορίνα Κόκκαλη, Πηνελόπη Σαρηγιάννη, Άννα Κοκκινάκη, Άννα Πατσικού Χρυσούλα Τσίπα\nΘυμάσαι; , από την ομάδα A(r)CT\nKουβαλώντας αναμνήσεις από το παρελθόν, το τότε , το χθες. Γεγονότα που άφησαν σημάδια ανεξίτηλα στους δρόμους και στις ψυχές. Ρωγμές της ζωής. Κατοικούν μέσα σου.Είναι μέρος του εαυτού σου. Αυτού που ήσουν, είσαι και θα είσαι. Ενός εαυτού χτισμένου πάνω σε μνήμες ξεθωριασμένες, δικές σου και άλλων.\nΚι αν δεν θυμάσαι. Υπάρχει;\nΑν δεν θυμάται κανείς; Υπήρξε;\nΧορογραφία- Εκτέλεση: Ελένη Παπαϊωάννου\nΗ "ομάδα" είναι δύναμη! Συνήθως πιστεύουμε ότι όσο πιο πολλά ατομα είμαστε και όταν υπάρχει ομαδικότητα πάντα θα έχουμε επιτυχίες, πάντα θα είμαστε δυνατοί και παντα θα πηγαίνουμε "μπροστά". Αυτό όμως δεν σημαίνει οτι δεν θα υπάρξουν συγκρούσεις μεταξύ των μελών, αδυναμίες και "πτώσεις". Και ίσως τελικά αυτές οι "πτώσεις", οι δυσκολίες και τα πισωγυρισματα να είναι αυτά που θα μας κανουν να μπορέσουμε να συνεχίσουμε ακόμα πιο δυνατοί...


40 Εορταστικά Σχέδια για Χριστουγεννιάτικα νύχια! | Anonymoi.gr\n40 Εορταστικά Σχέδια για Χριστουγεννιάτικα νύχια!\nΤα Χριστούγεννα πλησιάζουν και ο καιρός να κάνουμε νύχια όλο και κοντεύει. Θέλουμε τις γιορτινές μέρες τα νύχια μας να είναι περιποιημένα και να έχουν κάτι από το κλίμα των εορτών.\nΤο θέμα, όμως, είναι ότι όπου και να πας, βρίσκεις τα ίδια σχέδια ξανά και ξανά. Αν έχεις κάποια ιδέα, είσαι τυχερή και την λες εκείνη τη στιγμή στην κοπέλα για να σου κάνει το σχέδιο. Τι συμβαίνει όμως όταν έχεις ξεμείνει από ιδέες;


dromena: 4/10/11 - 4/17/11\nΜπέκετ στο "Απλό" και Τέννεση Ουίλλιαμς στο "Βαφείο"\nΠολενάκης Λ., Η ΑΥΓΗ: 17/04/2011\nΓια το θέατρο του Μπέκετ έχω καταθέσει περισσότερες από μια φορές την άποψή μου. Εδώ θα προσθέσω μόνο λίγα. Για τον Μπέκετ, κατ' εξοχήν εκπρόσωπο του "θεάτρου του παραλόγου", ο άνθρωπος βρίσκεται τυχαία ριγμένος μέσα σε ένα σύμπαν ακατανόητο, χωρίς αρχή, μέση, τέλος καταδικασμένος να πλανιέται αέναα ασκόπως, βουβός, τυφλός, έρμαιο της τύχης, χωρίς αίσθηση προορισμού και δίχως ελεύθερη βούληση. Μπροστά στην κοινή βεβαιότητα του θανάτου, μπροστά στο αναπόδραστο γεγονός της θνητότητας, όλα τα άλλα σβήνουν: ελπίδα, φόβος, προσδοκίες. Ύπαρξη και ιστορία συνθλίβονται μαζί, στην εν κενώ συσκευασία μιας απόλυτης θεατρικής φόρμας που κρούει λυρικές χορδές ενώπιον της εκάστοτε καιομένης "Ρώμης", αναπαράγοντας κάθε φορά πιστά τον εαυτό της. Αυτός είναι ο κατ' εξοχήν χώρος του θεάτρου του παραλόγου του Μπέκετ: ένας ου τόπος, ένα μη νόημα και μια α-πορία μπροστά στην παντοδυναμία του θανάτου. Στοιχεία που το διακρίνουν καθαρά τόσο από την αρχαιοελληνική τραγωδία, όσο και από το ελισαβετιανό της απείκασμα σε καθρέφτη, όπου το νόημα εμμένει.\nΗ καθήλωση των ηρώων του Μπέκετ στον χώρο ή στον χρόνο και η καταδίκη τους σε αιώνια "επανάληψη του ίδιου" είναι σε τελική ανάλυση μη τραγική. Τα λόγια τους, όταν παρωδούν τον "Εκκλησιαστή" ή τον "Ιώβ", τους φέρνουν κοντύτερα στην κωμωδία. Η Ουίνι π.χ. των "Ευτυχισμένων ημερών", δεν υπέστη ποτέ καμία πτώση και καμία τραγική μεταβολή της τύχης από ευτυχίας εις δυστυχίαν. Δεν μοιάζει να έχει καν περάσει από πάνω της ο δεινός εικοστός αιώνας. Το παρελθόν της που διαρκώς ανακαλεί δεν έχει καμία έκβαση στο παρόν, και αφήνεται έτσι να γλιστρά ευγενικά στη χοάνη των ετών, στη δίνη του χρόνου, με χλιαρές διαμαρτυρίες για το "μάταιον του βίου" κ.λπ., συνομιλώντας τρυφερά... με την οδοντόβουρτσά της και τραγουδώντας το βαλς "Πόσο σε αγαπώ" από την "Εύθυμη χήρα" του Λέχαρ.\nΟ ίδιος ο Μπέκετ έχει δηλώσει ότι για αυτόν "το θέατρο δεν είναι ένας ηθικός θεσμός και ότι δεν θέλει να καθοδηγεί με τα έργα του, θέλει μόνο να φέρει την ποίηση στο θέατρο, μια ποίηση που πέρασε μέσα από το κενό και κάνει μια καινούργια αρχή σε έναν καινούργιο χώρο". Δεν πρέπει, άρα, να αναζητάμε στα έργα του Μπέκετ φιλοσοφικές ή άλλες "αλήθειες", ούτε απαντήσεις σε υπαρξιακά κ.ά. αδιέξοδα. Η μόνη αλήθειά τους βρίσκεται στην αδιαμεσολάβητη θεατρικότητα και στη μουσική της γλώσσας τους: ένα κατιόντα τονικό κώδικα με άπειρες υποδιαιρέσεις που φτάνουν -δυνητικά- στο μηδέν της γλώσσας και στην αλαλία (Η λ. γλώσσα, εδώ λαμβάνεται στη λατινική σημασία της = σχόλιο).\nΟι "Ευτυχισμένες μέρες", που είναι στην πραγματικότητα ένα ηχόδραμα για μια φωνή, απαιτούν μια ηθοποιό - σολίστα εσωτερικής διάθεσης και υψηλής υποκριτικής "αφέλειας" που να μην "ερμηνεύει" την Ουίνι, αλλά να λειτουργεί ως ηχείο της χωρίς άλλα σχόλια πλην του χιούμορ. Αυτό επειδή τα λόγια της ηρωίδας αν δεν ηχήσουν όπως είναι "κούφια", μπορεί να ακουστούν ως κοινότυπα. Με αποτέλεσμα την πλήξη.\nΣε σκηνοθεσία του Αντώνη Αντύπα και σε ωραία παρ' ότι κάπως "λογοτεχνική" μετάφραση του Διονύση Καψάλη δίνεται στο "Απλό Θέατρο" η νέα παράσταση των "Ευτυχισμένων ημερών". Η σκηνοθετική ματιά του Αντύπα διαθέτει αμεσότητα, δίνει το κείμενο του έργου τίμια χωρίς περίπλοκα στολίδια κι άλλους περισπασμούς. Η Ράνια Οικονομίδου, πιστή στην υποκριτική της φύση, "δείχνει" σωστά όπως είναι φτιαγμένη από ελαφρά "πτητικά" υλικά, την Ουίλυ χωρίς να επιχειρεί να την ερμηνεύσει αρκούμενη να λειτουργεί ως απλό ηχείο της. Έλειψε όμως, νομίζω, από την "περσόνα" που έπλασε το απαραίτητο χιούμορ. Ο Κώστας Γαλανάκης (Γουίλι), ως φωνή "πλάτη" ή "προφίλ" αποδεικνύει και πάλι, πως ό,τι κι αν κάνει στη σκηνή παραμένει ένα ολοκληρωτικό θεατρικό φαινόμενο. Η μουσική της Καραΐνδρου αγγίζει ακροθιγώς το κείμενο, για να το αναδείξει. Λειτουργικά τα σκηνικά, τα κοστούμια (Πάτσας) και οι φωτισμοί του Σινάνου.\nΣτο θέατρο "Βαφείο" του αείμνηστου Λάκη Καραλή δίνεται μια ενδιαφέρουσα παράσταση μιας άγνωστης και άπαικτης στην Ελλάδα κωμωδίας του Τέννεση Ουίλλιαμς, με τον τίτλο: "Μια όμορφη Κυριακή στο Κρεβ Κερ". Τοποθετημένο στο Σαιν Λιούις στα μέσα της δεκαετίας του '30, γραμμένο με χιούμορ και πολλή ανθρωπιά. Το έργο αφηγείται την ιστορία τεσσάρων γυναικών που αγωνίζονται για την ανεξαρτησία και την ταυτότητά τους. Η μετάφραση του Γιώργου Βούρου, που επίσης χρεώνεται τα σκηνικά και τη μουσική επιμέλεια είναι αρμόδια και η σκηνοθεσία του οδηγεί με σίγουρο χέρι τέσσερις ικανές ηθοποιούς. Η Μαρία Σκούπα είναι μια έξοχη "κομίκα", ένας αυθεντικός θηλυκός κλόουν. Η Πηνελόπη Σταυροπούλου με υποκριτικό προφίλ που "χαράζει" αφήνει έντονες εντυπώσεις. Η Ντομένικα Ρέγκου διαθέτει άφθονο "αλάτι", κάποτε μάλιστα πικρό. Η Ελένη Σταυράκη έχει ευχέρεια να φτιάχνει εικόνες.\nΤα κοστούμια που ντύνουν ωραία... τον ωραίο πληθυσμό της παράστασης, είναι της Άννας Ζώτου και της Φωτείκας Καράλη.\nPosted by Times News at 11:35 PM No comments: Links to this post\nLabels: ΚΡΙΤΙΚΗ - Λέανδρος Πολενάκης\nΗ θεατρική σεζόν ολοκληρώνεται σήμερα και οι επιχορηγήσεις δεν έχουν προκηρυχθεί ακόμη\nΚατά καιρούς, στη διάρκεια των 30 περίπου χρόνων λειτουργίας του θεσμού των επιχορηγήσεων από το υπουργείο Πολιτισμού θιάσων του ελεύθερου θεάτρου, που ανέτρεψε θετικά το «σκηνικό» στο χώρο του θεάτρου, πολλά έχουν ειπωθεί κι έχουν γραφτεί. Επιθέσεις κατά των επιχορηγούμενων θιάσων, αποκαλώντας τους κρατικοδίαιτους καλλιτέχνες...\nΑπόψεις όπως να επιχορηγούνται μόνο θίασοι που ανεβάζουν ελληνικό έργο ...και πολλά άλλα, που λίγη σημασία έχουν μπροστά στην πραγματικότητα, η οποία δικαιώνει ένα θεσμό για τον οποίο αγωνίστηκαν οι υγιείς εκείνοι πνευματικοί κύκλοι, οι οποίοι διέβλεψαν ότι η ενίσχυση κάποιων περιφερειακών θιάσων, που τολμούσαν - με τον κίνδυνο πάντα της χρεοκοπίας - να παρουσιάσουν ένα ρεπερτόριο αξιώσεων, θα ανέτρεπαν το μέχρι τότε θεατρικό τοπίο.\nPosted by Times News at 10:20 PM No comments: Links to this post\nLabels: Επιχορηγήσεις, ΣΕΗ, Υπουργείο Πολιτισμού\nΗ Μ. Κατσανδρή ερμηνεύει ...τον "Τηλεφωνικό κατάλογο" στο "104"\nΕνώ για τα περισσότερα θέατρα η Κυριακή των Βαΐων σηματοδοτεί το τέλος της χειμερινής καλλιτεχνικής σεζόν, σε ορισμένες θεατρικές σκηνές η Μ. Εβδομάδα φέρνει... νύχτες πρεμιέρας.\nΕναρμονισμένη στο πνεύμα των ημερών, η εταιρεία θεάτρου «Άσκηση» παρουσιάζει στο ομώνυμο θέατρο μια δραματοποιημένη μορφή του ακροτελεύτιου κειμένου της Καινής Διαθήκης. Η Αποκάλυψις Ιωάννου, αυτό το πολύσημο κείμενο της πρωτοχριστιανικής αποκαλυπτικής γραμματείας, μέσα από το οποίο αποτυπώνεται ποιητικά το ψυχορράγημα του αρχαίου κόσμου, παρουσιάζεται στη γλώσσα που γράφτηκε, την ελληνιστική κοινή, από τον Περικλή Μουστάκη, που το σκηνοθετεί και ερμηνεύει, ενώ στο πιάνο τον συνοδεύει ο Αλέξανδρος Κούρος. Θα παρουσιάζεται από τη Μ. Δευτέρα έως και τη Μ. Πέμπτη, ενώ οι παραστάσεις θα επαναληφθούν και μετά το Πάσχα (έως 11-5).\nΛέμε συχνά για μια ηθοποιό ότι ακόμη και τον τηλεφωνικό κατάλογο να έπαιζε, θα πηγαίναμε να την δούμε... Δύσκολα θα μπορούσε να φανταστεί κανείς ότι η υπερβολή αυτή θα κατέληγε να είναι κυριολεξία. Κι όμως, από τη Μ. Δευτέρα, στο 104 Κέντρο Λόγου και Τέχνης η Ομάδα Χρώμα παρουσιάζει τη μουσικοθεατρική παράσταση Ενοποιημένος τηλεφωνικός κατάλογος Αθηνών - Πειραιώς - Προαστίων Α-Ω. Πρόκειται για μια σύνθεση κειμένων της ηθοποιού Μαρίας Κατσανδρή, ποιημάτων της Κικής Δημουλά και... του τηλεφωνικού καταλόγου του ΟΤΕ, που σκηνοθετεί ο Κωνσταντίνος Χατζής. Μια γυναίκα κρατά τον τηλεφωνικό κατάλογο γεμίζοντάς κομματάκια μνήμης τη ζωή που κρύβεται από το Α ώς το Ω. Υπογραμμίζει ονόματα, περιοχές, σημειώνει στις σελίδες τους αριθμούς, τραγουδά τις ιστορίες που έζησε ή που ονειρεύτηκε να ζήσει. Η Μαρία Κατσανδρή και η Ελπίδα Μεταξά ερμηνεύουν τους ρόλους, ενώ τις συνοδεύει στο μπουζούκι ο Ναπολέων Σαριπανίδης.\n"Ισμήνη, η άλλη εκδοχή"\nΜια σύγχρονη εκδοχή της σχέσης των δύο αδερφών του τραγικού δράματος, της Ισμήνης και της Αντιγόνης, όπως θα εξελισσόταν στη σημερινή εποχή, όπου οι τρεις ηρωίδες, Ισμήνη, Αντιγόνη και παραμάνα, προσπαθούν να διαλευκάνουν το μυστήριο της άρνησης της Ισμήνης να βοηθήσει στην ταφή του αδερφού της, να κατανοήσουν τα βαθύτερα συναισθήματά της απέναντι στην αδερφή της και την οικογένειά της και τις αναπόφευκτες συνέπειες στις οποίες οδηγείται, παρουσιάζει τη Μ. Δευτέρα και Μ. Τρίτη στο θέατρο "Δ. Ποταμίτης" ο Γιώργης Κοντοπόδης, με τίτλο Ισμήνη, η άλλη εκδοχή. Τους τρεις ρόλους ερμηνεύουν οι Τίνα Λεωνορά, Eιρήνη Ξυγκάκη και Βασιλική Σιταροπούλου.\nΚολτές στο "Μεταξουργείο"\nΤον μονόλογο του Μπερνάρ Μαρί-Κολτές Η νύχτα μόλις πριν από τα δάση, ένα βαθιά πολιτικό έργο που εστιάζει στις συνθήκες κάτω από τις οποίες ο καθένας μπορεί να αποτύχει να ενταχθεί στην κοινωνική ζωή και κινδυνεύει να οδηγηθεί στο περιθώριο, παρουσιάζει από σήμερα στο θέατρο "Μεταξουργείο" ο νεαρός κινηματογραφιστής Άντυ Παπαδημητρίου, που κάνει με το έργο αυτό το ντεμπούτο του στη θεατρική σκηνοθεσία. Τον μοναδικό ήρωα του έργου, ανυπεράσπιστο, μοναχικό, άφραγκο και, κυρίως, ξένο, ερμηνεύει ο Κώστας Ανταλόπουλος.\nPosted by Times News at 3:20 AM No comments: Links to this post\nΣυνεργάζονται στο «Social Security» από τον Θεατρικό Οργανισμό Κύπρου\nΜυρτώ Λοβέρδου, ΤΟ ΒΗΜΑ: 14/04/2011, 15:45\nΗ Ολυμπία Δουκάκη και η Μιμή Ντενίση\nΣτην Κεντρική Σκηνή του ΘΟΚ η σεζόν θα ξεκινήσει με τον «Κατά φαντασία ασθενή» του Μολιέρου, σε σκηνοθεσία Ζαν-Κλοντ Μπερουτί ενώ θα ακολουθήσει σε θεατρική διασκευή από το ομώνυμο έργο του Θερβάντες, ο «Δον Κιχώτης» από τη Λέα Μαλένη. Η τρίτη παραγωγή αφορά στη συνεργασία της Ολυμπίας Δουκάκη με τη Μιμή Ντενίση για το έργο «Social Security» του Αντριου Μπέργκμαν, όπου οι δύο ηθοποιοί θα μοιραστούν τους ρόλους μητέρας και κόρης.\nΑλλωστε η ελληνικής καταγωγής βραβευμένη με Οσκαρ ηθοποιός έχει ξαναπαίξει σ΄αυτό το έργο, σε σκηνοθεσία του Μάικλ Νίκολς, στο Μπρόντγουεϊ _ρόλος που την έκανε διάσημη. Επίκαιρο λόγω θέματος, το «Social Security» σχολιάζει και σατιρίζει τη σύγχρονη κοινωνία, την κοινωνία των «δήθεν» ανθρώπων, μέσα από τη σχέση μάνας-κόρης.\nΠλάι στις τρεις παραστάσεις της Κεντρικής Σκηνής, ο Θεατρικός Οργανισμός Κύπρου προτείνει άλλες οκτώ παραστάσεις στη Νέα και την Πειραματική Σκηνή, καθώς και στις υπόλοιπες σκηνές του κυπριακού θεάτρου. Αρχής γενομένης από τη Νέα Σκηνή, η σεζόν ξεκινά με τη «Βασίλισσα της ομορφιάς» του Μάρτιν ΜακΝτόνα σε σκηνοθεσία της Μαγδαλένας Ζήρα. Για τη συνέχεια το πρόγραμμα περιλαμβάνει: το έργο του Στινγκ Ντάγκερμαν «Στη σκιά του Μαρτ», που θα ανεβάσει ο Χρήστος Καρχαδάκης και το θεατρικό «Η μέρα είναι μάνα της νύχτας» του Λαρς Νόρεν από τον Γιάννη Ιορδανίδη.\nΤην Πειραματική Σκηνή θα ανοίξει με δικό του έργο, ο Βασίλης Ανδρέου, ο οποίος και θα το σκηνοθετήσει: Είναι οι «Θεραπαινίδες». Ακολουθούν η «Διαβολιάδα» του Μπουλγκάκοφ σε σκηνοθεσία Αθηνάς Κάσιου. Ακόμα στο θέατρο Βαλίτσα θα ανέβει το έργο του Σιόμπερ «Η μάνα μου η Μήδεια» από τη Σουζάνα Τσεζίλιαν ενώ στην Παιδική Σκηνή έχουν προγραμματισθεί «Το χειμωνιάτικο παραμύθι» του Σαίξπηρ από την Ελλη Παπακωνσταντίνου και η διασκευή από το μυθιστόρημα του Μενέλαου Λουντέμη, «Ενα παιδί μετράει τ΄άστρα».\nPosted by Times News at 1:48 AM No comments: Links to this post\nLabels: Δουκάκη Ολυμπία, Ντενίση Μιμή\nΧειροκρότημα και ιαχές ενθουσιασμού για τη «βασίλισσα του σοβιετικού μπαλέτου»\nIΣΜΑ ΤΟΥΛΑΤΟΥ, ΤΟ ΒΗΜΑ: 15/04/2011, 09:33\nΣτα 86 της, σχεδόν, χρόνια, η Μάγια Πλισέτσκαγια δεν φορά πλέον το τούλι του λευκού ή του μαύρου κύκνου ούτε το κοστούμι της Αουρόρα από την «Ωραία Κοιμωμένη». Ωστόσο, διατηρεί το σώμα ενεργής χορεύτριας, αποπνέει την – δυσεύρετη στις μέρες μας- λάμψη της πραγματικής σταρ, κινείται μ'εντυπωσιακή χάρη και μοιάζει να επικοινωνεί βαθειά με τη μουσική. Ολ΄αυτά αποκάλυψε χθες το βράδυ στη σκηνή της αίθουσας Χρήστος Λαμπράκης του Μεγάρου προκαλώντας ενθουσιασμό και συγκίνηση στους θεατές που την χειροκρότησαν για αρκετή ώρα όρθιοι και την επευφήμησαν χωρίς φειδώ. Η πάλαι ποτέ «βασίλισσα του σοβιετικού μπαλέτου», η καλλιτέχνις που έγινε αντικείμενο λατρείας τόσο από τους ισχυρούς της γης όσο και από εκατομμύρια απλών ανθρώπων σ΄ολόκληρο τον κόσμο, εμφανίστηκε στη σκηνή φορώντας ένα υπέρκομψο μαύρο σύνολο, κινήθηκε με χαρακτηριστική άνεση στους δυναμικούς ρυθμούς του «Bolero» του Ραβέλ, χειροκρότησε με γενναιοδωρία τους νεαρούς χορευτές – διακεκριμένα στελέχη, όλοι τους, μερικών από τα μεγαλύτερα συγκροτήματα στον κόσμο- που συμμετείχαν στο γκαλά προς τιμήν της και, όσο κι αν είναι συνηθισμένη σε αντίστοιχες εκδηλώσεις, φάνηκε ν΄απολαμβάνει πραγματικά την αποθέωση του αθηναϊκού κοινού. Νωρίτερα, η προβολή μιας ταινίας είχε θυμήσει στους θεατές χαρακτηριστικές στιγμές από την ζωή και την καριέρα της χορεύτριας-θρύλου. Τον τίτλο στο γκαλά, έδωσε η χορογραφία που πριν από μερικά χρόνια ο Μορίς Μπεζάρ δημιούργησε ειδικά για την Πλισέτσκαγια και την ονόμασε «Ave Maya». Χορευτές που διαπρέπουν αυτή τη στιγμή διεθνώς, όπως η περίφημη Ταμάρα Ρόγιο Νταβίντ Μαχατελί Αλίνα Σομόβα Γιεβγκένι Ιβαντσένκο Αναστασία Στασκέβιτς Βιατσεσλάβ Λοπάτιν Σέρτζιο Μπερνάλ, Κάρλος Σάουρα, και ο από το Βασιλικό Μπαλέτο της Αγγλίας, η και ο από το θέατρο Μαριίνσκι της Αγίας Πετρούπολης, η και ο από το Μπαλσόι, ο εντυπωσιακός χορευτής της ομάδας του ερμήνευσαν χαρακτηριστικά αποσπάσματα από διάσημα μπαλέτα όπως το «Ρωμαίος και Ιουλιέτα», η «Κάρμεν», η «Μανόν», ο «Κουρσάρος» κ.α. Εντυπωσιακές φιγούρες, αρμονικά σώματα και κοστούμια που παρέπεμπαν σε ατμόσφαιραονείρου και παραμυθιού έδωσαν στη χθεσινή βραδιά χαρακτήρα γιορτής. Η παράσταση θα επαναληφθεί σήμερα το βράδυ.\nPosted by Times News at 1:42 AM No comments: Links to this post\nLabels: Πλισέτσκαγια Μάγια, Χορός\nΑυλαία για τον «Συμβολαιογράφο» και την εξαιρετική Ερασμία\nΗ παράσταση που ξεχώρισε για την Υρώ Μανέ ολοκληρώνεται την Κυριακή\nMΥΡΤΩ ΛΟΒΕΡΔΟΥ, ΤΟ ΒΗΜΑ: 15/04/2011, 16:07\nΜε την ερμηνεία της, η Υρώ Μανέ, ξεχώρισε και ξάφνιασε με τον μονόλογο του «Συμβολαιογράφου»\n«Κανείς, ποτέ, δεν είναι έτοιμος για μια τέτοιου είδους στιγμή. Ονειρεύεσαι να σου συμβεί, το εύχεσαι αλλά δεν το περιμένεις»: Η Υρώ Μανέ, ολοκληρώνει την Κυριακή των Βαΐων τις παραστάσεις του «Συμβολαιογράφου», έχοντας διανύσει μια εξαιρετικά επιτυχημένη χρονιά. Στον μονόλογο του Νίκου Βασιλειάδη, που ανέβασε ο Γιώργος Καραμίχος, η μία παράταση διαδέχεται την άλλη, και το να βρεις θέση στο Νέο Ελληνικό Θέατρο, είναι εξαιρετικά δύσκολο. Η ερμηνεία της Υρώς Μανέ συζητήθηκε πολύ, όπως και το ίδιο το έργο και η επιλογή του από τον ηθοποιό που μαζί με τον «Συμβολαιογράφο» έκανε και το ντεμπούτο του ως σκηνοθέτης. Ο ίδιος μαζί με την Εμμανουέλα Αλεξίου έκαναν και τη θεατρική διασκευή.\n«Το μόνο που νοιώθεις είναι μια απίστευτη και εκ βαθέων ικανοποίηση, μια πληρότητα», λέει η ηθοποιός. «Είμαι είκοσι χρόνια στη δουλειά και πάντα ένοιωθα ευτυχής και τυχερή για όλα όσα είχα κάνει. Δεν ένοιωθα στέρηση - αντιθέτως, ένοιωθα ότι είχα πετύχει τους στόχους σε κάποια πράγματα. Αυτό όμως είναι κάτι άλλο.....». Γιατί έχει τη δική της σφραγίδα, γιατί είναι ένα προσωπικό στοίχημα, γιατί είναι μόνη επί σκηνής, σ΄έναν δύσκολο μονόλογο, χωρίς δίχτυ προστασίας. «Είναι αλήθεια ότι δεν είχε κανένα βαθμό ευκολίας. Από την άλλη νοιώθω ευλογημένη γιατί μου δόθηκε ένα πολύ ωραίο δώρο και δεν μπορώ παρά να μην του ευχαριστήσω όλους». Εξηγεί ότι δεν γνωρίζονταν με τον Γιώργο Καραμίχο, όταν εκείνος ήρθε να της προτείνει την Ερασμία, την ηρωίδα του «Συμβολαιογράφου». «"Οταν σε βλέπω να παίζεις", μου είπε, "βλέπω μέσα σου μια ρωγμή"... Εκεί βρήκε τη θέση της η Ερασμία», λέει η Υρώ Μανέ και περιγράφει την ηρωίδα της, αυτή τη γυναίκα από την επαρχία, που είναι «σκληρή και χυμώδης, που έχει μια ζωντάνια και ανομολόγητα πάθη..... Μια γυναίκα που κρύβει ενοχές, αν και δεν ξέρει τι σημαίνει ενοχή, μια γυναίkα που πάσχει γιατί έχει αμαρτήσει με τη σκέψη της. Είναι πού αληθινή η Ερασμία, γι΄αυτό και οι θεατές ταυτίζονται μαζί της, άνδρες και γυναίκες. Ολοι δεν κουβαλούμε διάφορα πράγματα στην ψυχούλα μας...».\nΜε είκοσι, περίπου, χρόνια στο θέατρο, η Υρώ Μανέ, απόφοιτος της Δραματικής Σχολής του Θεάτρου Τέχνης, ξεχώρισε για την κωμική της διάσταση ενώ η μικρή οθόνη έπαιξε καθοριστικό ρόλο στην πορεία της. Το θέατρο, όμως, ξέρει ότι είναι κάτι άλλο, κι ότι ακόμα και στον μονόλογο, είναι μια ομαδική δουλειά: «Δεν είχα ούτε αχορταγιά, ούτε μοναχοφαγιά... Στο θέατρο τίποτα δεν μπορείς να κάνεις μόνος σου. Χαίρομαι όμως τόσο πολύ, γιατί είναι τόσο πολύ διαφορετικό αυτό που κάνω κι έτσι μου δίνεται η δυνατότητα να δείξω κι άλλες πτυχές τους ψυχισμού μου. Ξέρω ότι υπάρχει ένας κόσμος που με γνωρίζει μόνον από την τηλεόραση. Γι΄αυτό και τώρα απολαμβάνω την ευκαιρία για να πω στου κόσμο ότι έχω κι άλλα να τους πω....», καταλήγει κι ετοιμάζεται για τις τελευταίες αθηναϊκές παραστάσεις, ενώ προγραμματίζει μια ακόμα μικρή περιοδεία εκτός των τειχών. Του χρόνου, άλλωστε, θα ξανάρθει με την Ερασμία, ενώ την απασχολεί και το μετά: «Αυτός ο ρόλος με πήγε κάπου αλλού, κι αυτό εγώ πρέπει να το χειρισθώ, να το διαχειρισθώ, για να το επικοινωνήσω...», καταλήγει.\n* Τρεις τελευταίες παραστάσεις στην Αθήνα, την Παρασκευή, το Σάββατο και την Κυριακή (15-17 Απριλίου) στις 21.00, στο Νέο Ελληνικό Θέατρο του Γιώργου Αρμένη, στα Εξάρχεια (Σπ. Τρικούπη 34 & Κουντουριώτου, τηλ. 210-8253489). Μετά το Πάσχα ο «Συμβολαιογράφος» θα περιοδεύσει, με πρώτο σταθμό τη Βέροια, στις 2 και 3 Μαΐου.\nPosted by Times News at 1:21 AM No comments: Links to this post\nLabels: Μανέ Υρώ\nΔεν άντεξε και στη δεύτερη ανάγνωση του έργου αποχώρησε. Ο Δημήτρης Λιγνάδης -εκ των πρωταγωνιστών της επιδαυρικής παράστασης που στήνει για το καλοκαίρι ο Σταμάτης Φασουλής-ενημέρωσε τον σκηνοθέτη ότι αδυνατεί να ακολουθήσει στις πρόβες. Εδώ και καιρό ο ηθοποιός είχε δώσει τα χέρια με τον Σταμάτη Φασουλή για να συμμετάσχει στην παραγωγή του Εθνικού Θεάτρου «Σκηνοβάτες», που 16 και 17 Ιουλίου κάνουν πρεμιέρα στο αρχαίο θέατρο της Επιδαύρου με έναν πολυμελή και εκλεκτό θίασο συντελεστών.\nΗδη ξεκίνησαν οι πρόβες, αλλά από τη δεύτερη κιόλας ανάγνωση ο ηθοποιός έθεσε εαυτόν εκτός παραγωγής. Και αν κάποιοι έσπευσαν να παρερμηνεύουν την αποχώρηση και να δημιουργήσουν σύννεφα στις σχέσεις Φασουλή - Λιγνάδη, διαψεύστηκαν. Η αλήθεια είναι αλλού. Απλώς και μόνο ο Λιγνάδης υπέστη υπερκόπωση.\n«Ολη η κούραση από το “Αμαντέους” (σ.σ.: το έχει σκηνοθετήσει και παίζει) μου βγήκε αυτή την περίοδο. Ηθελα πάρα πολύ να συνεργαστώ με τον Σταμάτη, αλλά όταν πήγα και είδα αυτόν τον τεράστιο όγκο δουλειάς που με περίμενε τρόμαξα! Είπα στον Σταμάτη ότι ήμουν τόσο κουρασμένος από τον χειμώνα, που θα ήταν καλύτερο να αποχωρήσω αφού δεν μπορούσα να δώσω τον καλύτερο εαυτό μου» δήλωσε στην «Espresso» ο Δημήτρης Λιγνάδης.\nΑυτός είναι και ο λόγος που ο ηθοποιός έχει μόνο ένα πλάνο στο μυαλό του γι' αυτό το καλοκαίρι. Οπως μας είπε χαρακτηριστικά: «Ξεκούραση και μόνο!» Να σημειωθεί ότι οι «Σκηνοβάτες» σε μετάφραση - δραματουργία - σκηνοθεσία Σταμάτη Φασουλή είναι μια σκηνική σύνθεση με αποσπάσματα από τραγωδίες και κωμωδίες Ελλήνων και Ρωμαίων ποιητών, ύμνους και χορικά, καθώς και εντυπωσιακές αθλοπαιδιές, μονομαχίες, ακροβατικά και θεαματικές επιδείξεις με φωτιές που συνθέτουν ένα ετερόκλητο θεατρικό κολάζ.\nΣΠΥΡΟΣ ΜΙΧΑΛΟΠΟΥΛΟΣ, espressonews, 13.4.2011\nPosted by Times News at 1:01 AM No comments: Links to this post\nLabels: Εθνικό Θέατρο, Λιγνάδης Δημήτρης, Φασουλής Σταμάτης\nΔύο είναι οι κορυφαίες στιγμές των φετινών Επιδαυρίων: η εκδοχή του πολυβραβευμένου σκηνοθέτη Σαμ Μέντες πάνω στον «Ριχάρδο Γ’», με τον Κέβιν Σπέισι στον ομώνυμο τραγικό ρόλο, και φυσικά η παράσταση του μεγάλου Δυτικογερμανού σκηνοθέτη Πέτερ Στάιν.\nΣήμερα η «Espresso» δημοσιεύει αποκλειστικά ολοκληρωμένο το πρόγραμμα του φεστιβάλ. Συνολικά, επτά είναι οι παραστάσεις που θα παιχθούν το φετινό καλοκαίρι στο αργολικό θέατρο.\nΤο φεστιβάλ θα εγκαινιάσει την 1η και 2 Ιουλίου ο Πέτρος Φιλιππίδης που θα παρουσιάσει τη δική του ανάγνωση πάνω στην «Ειρήνη» του Αριστοφάνη και θα ερμηνεύσει τον ρόλο του Τρυγαίου. Στη διανομή της αττικής κωμωδίας παίρνουν μέρος οι ηθοποιοί: Κωνσταντίνος Γιαννακόπουλος, Τάκης Παπαματθαίου, Γιώργος Γαλίτης, Τάσος Ιορδανίδης και Γιάννης Λεγάκης. Στις 8 και 9 Ιουλίου ο παλιός και αγαπημένος γνώριμος του κοινού, ο κορυφαίος Πέτερ Στάιν θα παρουσιάσει την καινούργια του παραγωγή, για την οποία μέχρι στιγμής δεν υπάρχουν λεπτομέρειες.\nΣτις 15 και 16 Ιουλίου έχουμε το πολυθέαμα «Σκηνοβάτες» του Σταμάτη Φασουλή, σε παραγωγή του Εθνικού Θεάτρου, με ένα εντυπωσιακό επιτελείο ηθοποιών, όπως είναι οι Νένα Μεντή, Σοφία Φιλιππίδου, Νίκος Κουρής, Τάνια Τρύπη, Ελένη Κοκκίδου, Μάκης Παπαδημητρίου, Ευαγγελία Μουμούρη, Θανάσης Αλευράς, Σωκράτης Πατσίκας κ.ά.\nΣτις 22 και 23 Ιουλίου τη σκυτάλη παίρνει το Κρατικό Θέατρο Βορείου Ελλάδος με την παράσταση-αφιέρωμα στα 50 χρόνια του θεάτρου, «Ερως ανίκατε μάχαν». Ο Ιούλιος κλείνει (29 και 30) στο αρχαίο θέατρο με τον «Ριχάρδο Γ’» με τον Κέβιν Σπέισι.\nΜε τη δεύτερη παραγωγή της πρώτης κρατικής σκηνής εγκαινιάζεται ο Αύγουστος. Στις 5 και 6 του μήνα ο Μιχαήλ Μαρμαρινός θα ανεβάσει την τραγωδία του Ευριπίδη «Ηρακλής Μαινόμενος», με τους Νίκο Καραθάνο, Καρυοφυλλιά Καραμπέτη, Μηνά Χα ατζησάββα, Θοδωρή Αθερίδη, Στεφανία Γουλιώτη, Θεοδώρα Τζήμου, Γιώργο Γάλλο κ.ά.\nΗ αυλαία των φετινών Επιδαυρίων θα πέσει στις 12 και 13 με την παράσταση του «Απλού Θεάτρου», που δέκα χρόνια μετά τις «Τρωάδες» του Ευριπίδη, παράσταση που εξυμνήθηκε από το κοινό και τους κριτικούς, θα ανεβάσει τη «Μήδεια», με την Αμαλία Μουτούση στον επώνυμο ρόλο και τον Χρήστο Λούλη ως Ιάσονα.\nΣΜΑΡΑΓΔΑ ΜΙΧΑΛΙΤΣΙΑΝΟΥ, espressonews, 14.4.2011\nPosted by Times News at 12:53 AM No comments: Links to this post\nΥστερα από μια πραγματική… οδύσσεια πολλών οντισιόν, τελικά επελέγη ο Σταύρος Ζαλμάς να ενσαρκώσει τον πολυμήχανο ήρωα του Ομήρου στην «Οδύσσεια» που θα ανεβάσει στο Εθνικό Θέατρο ο Μπομπ Ουίλσον. Εναν ρόλο για τον οποίο υπήρξαν πολλοί υποψήφιοι πρώτης γραμμής, αλλά... Οδυσσέας είναι μόνο ένας! Η μάλλον δύο, αφού τον μυθικό ήρωα σε μεγαλύτερη ηλικία θα υποδυθεί ο Νικήτας Τσακίρογλου.\n«Επαθα σοκ! Και αμέσως άρχισε να με κυριεύει το άγχος της ευθύνης, λόγω ιδιοσυγκρασίας. Οπωσδήποτε, όμως, ένιωσα μεγάλη χαρά και τιμή επειδή με επέλεξαν», δηλώνει στην «Espresso» ο Σταύρος Ζαλμάς.\nΟ ηθοποιός συμμετείχε στην οντισιόν που διοργανώθηκε πριν από λίγο καιρό και από την οποία πέρασε -χωρίς υπερβολή- όλο το ελληνικό θέατρο: σπουδαίοι πρωταγωνιστές και πρωταγωνίστριες (πολλοί από τους οποίους, μάλιστα, θιασάρχες και διευθυντές θεάτρων) που θεώρησαν ότι άξιζε τον κόπο να δώσουν τη μάχη τους για να συνεργαστούν με έναν «τεράστιο», όπως χαρακτηρίζουν τον Ουίλσον, δημιουργό.\n«Θεωρώ ότι είναι μοναδική ευκαιρία για έναν ηθοποιό. Και φυσικά χαίρομαι για τον ρόλο αλλά και για το έργο, που είναι ελληνικό και πολύ επίκαιρο, με όλες τις περιπέτειες που περνάμε σήμερα ως λαός. Δεν μπορώ να πω ότι το περίμενα. Ηλπιζα κι εγώ, όπως ο καθένας που συμμετέχει σε μια οντισιόν. Ο Ουίλσον είναι σπουδαίος, οι παραστάσεις του, για όσους τον γνωρίζουν, αποτελούν διεθνή γεγονότα και χαίρει της εκτίμησης όλων των ανθρώπων της τέχνης παγκοσμίως. Εχει το δικό του “σύμπαν”, το οποίο είναι γοητευτικό και πολύ ποιητικό», μας λέει ο πρωταγωνιστής.\nΤον ρόλο του Οδυσσέα σε μεγαλύτερη ηλικία θα ερμηνεύσει ο Νικήτας Τσακίρογλου, από τους κορυφαίους πρωταγωνιστές μας, που διετέλεσε και καλλιτεχνικός διευθυντής του Κρατικού Θεάτρου Βορείου Ελλάδος. Για τον ρόλο της Πηνελόπης έχει επιλεγεί η Μαρία Ναυπλιώτου.\nΟ Μπομπ Ουίλσον θα έρθει στην Ελλάδα αμέσως μετά το Πάσχα και θα συνεργαστεί με τους ηθοποιούς του για τρεις εβδομάδες. Οι πρόβες θα γίνονται στο «RΕΧ» καθημερινά, για οκτώ ώρες, και θα είναι σαν μία εισαγωγή στην «Οδύσσεια». Θα τους δώσει οδηγίες και το ραντεβού τους θα ανανεωθεί για τον Σεπτέμβριο.\nΧΡΥΣΑ ΔΟΤΣΙΟΥ, espressonews, 14.4.2011\nPosted by Times News at 12:50 AM No comments: Links to this post\nLabels: Εθνικό Θέατρο, Ζαλμάς Σταύρος\nΗ παλιά φιλία τους επισφραγίζεται με μια θεατρική συνεργασία και, μάλιστα, εκτός συνόρων! Στο νησί της Αφροδίτης θα «συναντηθούν» του χρόνου η βραβευμένη με Οσκαρ Ολυμπία Δουκάκη με την καλή της φίλη Μιμή Ντενίση. «Μάνα» και «κόρη» σε ένα σημαντικό έργο που σατιρίζει τη σύγχρονη κοινωνία των «δήθεν» ανθρώπων.\nΠριν από περίπου ενάμιση χρόνο όταν η Ολυμπία Δουκάκη είχε έρθει στην Ελλάδα μας είχε αποκαλύψει ότι ήθελε πολύ να βρεθεί στην ίδια σκηνή με τη Μιμή Ντενίση, την οποία γνωρίζει από παλιά και εκτιμάει πολύ τη δουλειά της.\nΔεν περιμέναμε ότι η επιθυμία της θα γινόταν πραγματικότητα τόσο σύντομα και μάλιστα στην Κύπρο, σε ένα τόσο σημαντικό θεατρικό χώρο, όπως είναι ο ΘΟΚ (Θεατρικός Οργανισμός Κύπρου).\nΟι υπογραφές έπεσαν πριν από λίγες ημέρες κι έτσι ανακοινώθηκε επίσημα η θεατρική συνεργασία τους που θα γίνει πραγματικότητα την άνοιξη του 2012. Οι δύο γυναίκες θα ανεβάσουν στην Κεντρική Σκηνή του νέου κτιρίου του Κρατικού Θεάτρου Κύπρου το έργο «Social Security» του Αμερικανού συγγραφέα και σκηνοθέτη Αντριου Μπέργκμαν, που πραγματεύεται τις σχέσεις μάνας και κόρης.\nΗ Ολυμπία Δουκάκη θα υποδυθεί τον ρόλο της «μάνας» και η Μιμή Ντενίση τον ρόλο της «κόρης». Μέχρι τώρα δεν έχουν ανακοινωθεί οι υπόλοιποι συντελεστές του έργου. «Θα είναι, αναμφισβήτητα, μια υπερπαργωγή, στο πλαίσιο των εορτασμών της συμπλήρωσης των πενήντα χρόνων της Κυπριακής Δημοκρατίας…» λέει στην «Εspresso» στενός συνεργάτης της Μιμής Ντενίση.\nΤο εν λόγω έργο είχε ανεβάσει ξανά με μεγάλη επιτυχία η Ολυμπία Δουκάκη την περίοδο 1986-87 στο θέατρο «Εθελ Μπάριμορ» του «Μπρόντγουεϊ», σε σκηνοθεσία του Μάικ Νίκολς. Αξίζει να τονίσουμε ότι εκείνη η παραγωγή έτυχε μεγάλων θεατρικών διακρίσεων και ολοκληρώθηκε ύστερα από τριακόσιες ογδόν ντα οκτώ παραστάσεις.\nΣύμφωνα με πληροφορίες μας η ντίβα του θεάτρου θα μετακομίσει του χρόνου στην Κύπρο και θα μείνει εκεί για τουλάχιστον έξι μήνες. «Η κυρία Ντενίση έχει ήδη βρει τον χώρο που θα μείνει. Πρόκειται για μια πολυτελή κατοικία στη Λεμεσό, που ακόμα δεν έχει ολοκληρωθεί η κατασκευή της…» μας λέει καλά πληροφορημένη πηγή.\nΟσο για το θέατρο «Ιλίσια - Ντενίση», όπου η πρωταγωνίστρια ανέβαζε τις θεατρικές της παραγωγές τα τελευταία δώδεκα χρόνια, δεν θα παραμείνει κλειστό την περίοδο που εκείνη θα βρίσκεται στην Κύπρο. Θα πάρει τη σκυτάλη ο Γρηγόρης Βαλτινός για να ανεβάσει το δικό του έργο. Η σύμβαση που είχε η Μιμή Ντενίση με το συγκεκριμένο θέατρο έληξε!\nΑΛΚΙΝΟΟΣ ΜΠΟΥΝΙΑΣ, Espresso, 16.4.2011\nPosted by Times News at 12:43 AM No comments: Links to this post\nΠασχαλινός Παπαδιαμάντης στον Άγιο Ελισσαίο στην Πλάκα\nΟ Αλέξανδρος Παπαδιαμάντης συνήθιζε να εκκλησιάζεται και να ψέλνει στον Άγιο Ελισσαίο, όταν ζούσε στην Αθήνα (Φωτογραφία: Αρχείο ΔΟΛ )\nΜια ιδέα ταιριαστή για τις ημέρες των εορτών του Πάσχα, κάνει πράξη η ομάδα παραστατικών τεχνών προΤΑΣΗ και το Θέατρο Χωρίς Σύνορα. Από τις 18 έως τις 20 Απριλίου η ηθοποιός Ολύνα Ξενοπούλου θα αφηγείται ιστορίες από τα πασχαλινά διηγήματα του Αλέξανδρου Παπαδιαμάντη στο πλακιώτικο εκκλησάκι του Αγίου Ελισσαίου, όπου ο μεγάλος συγγραφέας συνήθιζε να ψέλνει.\nΟι αναγνώσεις -με τη μορφή δραματοποιημένης αφήγησης- θα γίνουν με αφορμή τα 160 χρόνια από τη γέννηση και τα 100 από το θάνατο του «αγίου των ελληνικών γραμμάτων». Η ιδέα και η σκηνοθετική επιμέλεια είναι του Δημήτρη Φοινίτση. Τα διηγήματα που θα διαβαστούν είναι:\nΜεγάλη Δευτέρα: «Πάσχα Ρωμαίικο» και «Παιδική Πασχαλιά»\nΜεγάλη Τρίτη: «Ο αλιβάνιστος» και «Τραγούδια του Θεού»\nΜεγάλη Τετάρτη: «Το Χριστός Ανέστη του Γιάννη» και «Χωρίς στεφάνι»\nΗ είσοδος είναι ελεύθερη. Κρατήσεις θέσεων γίνονται στο τηλέφωνο: 6997166210.\nΏρα προσέλευσης και τις τρεις ημέρες: 19:00.\nΟ ναός Αγίου Ελισσαίου (Άρεως 14 -απέναντι από τη Βιβλιοθήκη του Αδριανού) βρίσκεται κοντά στο σταθμό Μοναστηράκι.\nPosted by Times News at 11:42 PM No comments: Links to this post\nΟ Κέβιν Σπέισι, καλλιτεχνικός διευθυντής του Old Vic στο Λονδίνο, θα παίξει τον Ριχάρδο τον Γ' τον Ιούλιο στην Επίδαυρο\nΤΑ ΝΕΑ: Πέμπτη 14 Απριλίου 2011\nΣτη σκηνή της Επιδαύρου θα συναντηθούν τον Ιούλιο οι βραβευμένοι με Όσκαρ Κέβιν Σπέισι και Σαμ Μέντες, σκηνοθέτης του «American Beauty». Τα δύο μεγάλα ονόματα του Χόλιγουντ θα ανεβάσουν την παράσταση Ριχάρδος Γ' του Σαίξπηρ στο πλαίσιο του Φεστιβάλ Αθηνών-Επιδαύρου. Το πρόγραμμα του φεστιβάλ, ανακοίνωσε σήμερα ο καλλιτεχνικός διευθυντής του Γιώργος Λούκος, παρουσία του υπουργού Πολιτισμού Παύλου Γερουλάνου.\nΠαρά τη μείωση του προϋπολογισμού φέτος -3,2 εκατομμύρια ευρώ σε σχέση με τα 4 πέρυσι και τα 5 εκατομμύρια ευρώ πρόπερσι- οι διοργανωτές ελπίζουν πως το φεστιβάλ θα συνεχίσει την ανοδική του πορεία στα εισιτήρια, όπου πέρυσι σημείωσε ρεκόρ με 170.000 θεατές.\nΠέρυσι μάλιστα -για πρώτη χρονιά από το 2006- το Φεστιβάλ Αθηνών κατάφερε να έχει κέρδος 411.000 ευρώ.\nΑπό την πλευρά του, ο υπουργός Πολιτισμού τόνισε ότι το διεθνές σκέλος του φεστιβάλ είναι «εντυπωσιακό». Στάθηκε επίσης στη σχέση του φεστιβάλ με την πόλη. Όπως είπε παραστάσεις, δράσεις και συναυλίες παρουσιάζονται σε ολόκληρη την ευρύτερη περιοχή της Αθήνας (από το λιμάνι του Πειραιά ως την Τεχνόπολη και από την Πειραιώς μέχρι το Ηρώδειο), γεγονός που -όπως είπε- αλλάζει την ανθρωπογεωγραφία της πόλης.\nΚέβιν Σπέισι στην Επίδαυρο\nΗ συνεργασία Μέντες-Σπέισι θα παρουσιαστεί στο Αρχαίο Θέατρο Επιδαύρου στις 29 και 30 Ιουλίου -πιθανώς να δοθεί και μια τρίτη παράσταση στις 31 Ιουλίου.\nΤο έργο εντάσσεται στο The Bridge Project, το οποίο ξεκίνησε το 2009 ως μία τριετής καλλιτεχνική γέφυρα συνεργασίας μεταξύ του Old Vic Theatre (Λονδίνο), της Brooklyn Academy of Music (ΗΠΑ) και της εταιρείας παραγωγής Neal Street Productions.\nΦιλοξενείται για δεύτερη φορά στο Αρχαίο Θέατρο της Επιδαύρου, μετά το Χειμωνιάτικο Παραμύθι (το 2009) με τον Ίθαν Χοκ.\nΜε μειωμένο μπάτζετ, αλλά με πολλές δράσεις έρχεται το φετινό Φεστιβάλ Αθηνών.\nΣτην πρώην κορεάτικη αγορά θα παρουσιαστεί για δεύτερη φορά μια παράσταση με ερμηνείες, τραγούδι και χορό σε επιμέλεια Γιώργου Νανούρη (1-2 Ιουνίου).\nΜια σειρά μονολόγων θα παρουσιαστούν στην Πειραιώς 260 και στο Από Μηχανής Θέατρο, ενώ ο Θωμάς Μοσχόπουλος παρουσιάζει το αυτοσχέδιο συλλογικό έργο «Μέδουσα: Σχέδια και αυτοσχεδιασμοί για σχεδίες και ναυάγια» (από 13-17 Ιουνίου στην Πειραιώς 260). Με... σχεδίες ασχολείται και η Αριάν Μνουσκίν στο «Οι ναυαγοί της τρελής ελπίδας» (10-12 και 15-19 Ιουνίου σε χώρο που θα ανακοινωθεί σύντομα).\nΟ Σταύρος Τσακίρης συνεργάζεται με τον Κωνσταντίνο Ρήγο για να φέρουν στο Ηρώδειο στιγμές από τη ζωή του θρυλικού χορευτή Βασλάβ Νιζίνσκυ (18 Ιουνίου), ενώ οι «Πολεοδομίες» περιλαμβάνουν πέντε προτάσεις σε ταράτσες ή αυλές από μικρούς θιάσους.\nΟ Γιάννης Κακλέας σκηνοθετεί τον Βασίλη Χαραλαμπόπουλο στο «Υπηρέτης Δύο Αφεντάδων» (Ηρώδειο στις 29-30 Ιουνίου).\nΣτο ξένο θέατρο, ο Ρομέο Καστελλούτσι έρχεται στη χώρα μας για δεύτερη φορά με την παράσταση «On the Concept of the Face, regarding the Son of God», όπου εξετάζει τη σχέση του ανθρώπου με την εικόνα του Θεού (22-25 Ιουνίου στην Πειραιώς 260).\nΟ Πολωνός σκηνοθέτης Κρυστόφ Βαρλικόφσκι παρουσιάζει την «(Α)πολλωνία», όπου προσεγγίζει τη θυσία μέσα από τρεις γυναικείες μορφές: την Ιφιγένεια, την Άλκηστη και την Πολωνή Απολόνια Μαχζύνσκα που σκοτώθηκε σε μια προσπάθεια να σώσει 25 Πολωνοεβραίους στο Β' Παγκόσμιο Πόλεμο (28 Ιουνίου-1 Ιουλίου στη Στέγη Γραμμάτων και Τεχνών).\nΟ Νικολάι Κολυάντα ανεβάζει «Άμλετ» (7-9 Ιουλίου στην Πειραιώς 260), ο Ουαζντί Μουαουάντ τις «Γυναίκες» που περιλαμβάνει τις τραγωδίες Τραχίνιες, Αντιγόνη και Ηλέκτρα (9-10 Ιουλίου στο Ηρώδειο), ενώ το πρωτοποριακό -όταν παρουσιάστηκε το 1913- Λούλου ανεβάζει ο Μπομπ Ουίλσον.\nΤο πρόγραμμα του Φεστιβάλ περιλαμβάνει παραστάσεις σύγχρονου χορού, ενώ διεθνείς προσωπικότητες έρχονται να χορέψουν στην Αθήνα, Ανάμεσά τους η Συλβί Γκιλλέμ (19-20 Ιουλίου στο Ηρώδειο) και η Forsythe Company με το «Yes we can't» (3-5 Ιουλίου στην Πειραιώς 260).\nΌσον αφορά τη μουσική, φέτος διοργανώνεται αφιέρωμα στον Ιάννη Ξενάκη (3, 6 και 8 Ιουνίου στην Πειραιώς 260), στον Φραντς Λιστ (12 Ιουνίου στο Ηρώδειο) και στον Οδυσσέα Ελύτη (24 Ιουνίου). Μουσικοί από την Τυνησία και την Αίγυπτο που συνέβαλλαν στις πρόσφατες εξεγέρσεις έρχονται στην Ελλάδα στις 17 Ιουνίου στην Τεχνόπολη.\nΑφιερώματα διοργανώνονται επίσης στον Γκούσταβ Μάλερ (26 Ιουνίου και 15 Ιουλίου στο Ηρώδειο), ενώ «Η κόρη της καταιγίδος» του Θ.Σακελλαρίδη παρουσιάζεται για πρώτη φορά από το 1923 (13-14 Ιουνίου στην Πειραιώς 260).\nΠαράλληλα, οι όπερες που θα παρουσιαστούν είναι οι: «Ιδομενέας, Βασιλιάς της Κρήτης», «Η στέψη της Ποππαίας» και «Ευγένιος Ονιέγκιν».\nΛιγότερες παραστάσεις θα ανέβουν φέτος στην Επίδαυρο.\nΕκτός από τον «Ριχάρδο Γ'», στη σκηνή του Αρχαίου Θεάτρου Επιδαύρου θα παρουσιαστούν:\n«Ειρήνη» σε σκηνοθεσία Πέτρου Φιλιππίδη με τον ίδιο και τους Τάκη Παπαματθαίου, Γιώργο Γαλίτη, Κωνσταντίνο Γιαννακόπουλο και άλλους (1-2 Ιουλίου)\n«Μικρά Διονύσια»: με αφορμή τα 50 χρόνια παρουσίας του Κρατικού Θεάτρου Βορείου Ελλάδος γίνεται μια παράσταση γιορτή-φόρος τιμής στο Κ.Θ.Β.Ε (8-9 Ιουλίου)\n«Σκηνοβάτες»: Το Εθνικό Θέατρο παρουσιάζει μια παράσταση σε κείμενα από τις απαρχές της αρχαίας ελληνικής γραμματείας μέχρι τη ρωμαϊκή περίοδο. Σε σκηνοθεσία Σταμάτη Φασουλή με τους Νένα Μεντή, Σοφία Φιλιππίδου, Νίκο Κουρή, Τάνια Τρύπη (15-16 Ιουλίου).\n«Μήδεια» ανεβάζει ο Αντώνης Αντύπας, με την Αμαλία Μουτούση στον πρωταγωνιστικό ρόλο και τον Χρήστο Λούλη στον ρόλο του Ιάσωνα (22-23 Ιουλίου).\n«Ηρακλή Μαινόμενο» παρουσιάζει ο Μιχαήλ Μαρμαρινός στην παράσταση του Εθνικού Θεάτρου με τους Νίκο Καραθάνο, Καρυοφυλλιά Καραμπέτη, Μηνά Χατζησάββα, Θοδωρή Αθερίδη (5-6 Αυγούστου).\nΠαράλληλα, στο Μικρό Θέατρο της Αρχαίας Επιδαύρου θα εμφανιστούν ο Νίκος Πορτοκάλογλου, η Μόνικα, η Δήμητρα Γαλάνη και ο Vassilikos, καθώς και ένα αφιέρωμα στον Νίκο Γκάτσο.\nPosted by Times News at 2:01 AM No comments: Links to this post\nΜΕ ΜΕΙΩΜΕΝΟ ΠΡΟΫΠΟΛΟΓΙΣΜΟ ΤΟ ΦΕΤΙΝΟ ΦΕΣΤΙΒΑΛ ΑΘΗΝΩΝ ΚΑΙ ΕΠΙ∆ΑΥΡΟΥ\nΤης ∆άφνης Κοντοδήµα ΤΑ ΝΕΑ: Παρασκευή 15 Απριλίου 2011\nΣτροφή στη νέα γενιά καλλιτεχνών και στις πειραµατικές δουλειές κάνει φέτος το Φεστιβάλ Αθηνών και Επιδαύρου. Συνεχίζοντας όµως και τοάνοιγµα σε ονόµατα του διεθνούς θεάτρου και χορού, όπως ο Κέβιν Σπέισι που θα εµφανιστεί στην Επίδαυρο ως «Ριχάρδος Γ’» – πέρσι ήταν ο Ιθαν Χοκ στο «Χειµωνιάτικο Παραµύθι» –, ο Ροµέο Καστελούτσι (και φέτος), η Σιλβί Γκιγιέµ (και πάλι) και ο Μποµπ Γουίλσον. Την ώρα που ο Αρης Ρέτσος µε τον «Θρόνο Ατρειδών» θα βρεθεί στο Ηρώδειο και πέντε νεανικοί θίασοι θα βρεθούν σε ταράτσες και αυλές κτιρίων της Αθήνας.\nΘεατρικοί µονόλογοι, σύγχρονος ελληνικός χορός, αρχαίο δράµα και οπερέτα... Ολοι και όλα χωρούν στο πολυσυλλεκτικό πρόγραµµα του Φεστιβάλ, το οποίο ανακοινώθηκε µε µεγάλη καθυστέρηση. Θα οργανωθεί δε µε µειωµένο προϋπολογισµό (3,2 εκατ. ευρώ φέτος έναντι 4 εκατ. πέρυσι) και για πενήντα σχεδόν εκδηλώσεις.\n«Το 2006 το Φεστιβάλ είχε χρέος 7.800.000 ευρώ.Σήµερα δεν χρωστάµε. Πέρσι κόψαµε 170.000 εισιτήρια και είχαµε κέρδος 411.000 ευρώ», υποστήριξε ο διευθυντής του φεστιβάλ, Γιώργος Λούκος, που δέχθηκε – είπε – 485 προτάσεις καλλιτεχνών.\n«Πολυσυλλεκτικό κι εξωστρεφές είναι το πρόγραµµα του φεστιβάλ και αναδεικνύει το πιο σύγχρονο και δυναµικό πρόσωπο της Ελλάδας», παρατήρησε ο υπουργός Πολιτισµού και Τουρισµού Παύλος Γερουλάνος. Στη χθεσινή παρουσίαση δόθηκανυποσχέσεις ότι σύντοµα θα περάσει το κτίριο τηςοδού Πειραιώς 260 µόνιµα στο Φεστιβάλ.\nΦέτος υπάρχουν καινοτοµίες: οι νεανικές οµάδες Mag, Mkultra, Nova Melancholia, Χάπι Εντ καιProjector θα παρουσιάσουν δουλειά τους, στο πλαίσιο του Φεστιβάλ, σε αυλές και ταράτσες σε ένα πρόγραµµα υπό τον τίτλο «Πολεοδοµίες». Ακόµη, θα υπάρχουν θεατρικοί µονόλογοι («Θέατρο σε Α’ Ενικό»), ενώ το φεστιβάλ θα στήσει µια βιντεο-περφόρµανς του Αµερικανού Νταγκ Αϊτκεν σε φέρι µπόουτ στο Λιµάνι του Πειραιά, µε κατάληξη στα Σφαγεία της Υδρας.\nΠέντε σχήµατα παρουσιάζουν δε φρέσκες δουλειές «Σύγχρονου Ελληνικού Χορού», ενώ παράλληλα θα οργανωθούν πέντε αφιερώµατα στους Ελύτη, Γκάτσο, Παπαδιαµάντη, Ξενάκη και Μάλερ.\nΑνάµεσα στους καλλιτέχνες πουέρχονται από το εξωτερικό είναι ο πολωνόςσκηνοθέτης Κριστόφ Βαρλικόφσκι και οι Νικολάι Κολιάντα, Ουαζντί Μουαουάντ, Μποµπ Γουίλσον, Σιλβί Γκιλέµ, Γουίλιαµ Φόρσαϊθ. Καθώς και η Οπερα του Θεάτρου Μπολσόι.\nΣτην Επίδαυρο, ο Πέτρος Φιλιππίδης ανεβάζει την «Ειρήνη», οι Γιάννης Ρήγας και Γρηγόρης Καραντινάκης τα «Μικρά ∆ιονύσια» (παράλληλα παρουσιάζεται έκθεση κοστουµιών για τα 50 χρόνια του Κρατικού Θεάτρου Βορείου Ελλάδος), ο Σταµάτης Φασουλής τούς «Σκηνοβάτες», ο Αντώνης Αντύπας τη «Μήδεια», ο Μιχαήλ Μαρµαρινός τον «Ηρακλή µαινόµενο». Και ο Σαµ Μέντες µε το Θέατρο Old Vic του Λονδίνου φέρνουν τον σαιξπηρικό «Ριχάρδο Γ’» µε τον Κέβιν Σπέισι, στο πλαίσιο του The Bridge Project – ίσως προστεθεί και µια τρίτη παράσταση (31 Ιουλίου).\nΗ προπώληση για το Φεστιβάλ Αθηνών και Επιδαύρου αρχίζει στις 9 Μαΐου.\nΠληροφορίες: τηλ. 210-9282.900.\nPosted by Times News at 1:56 AM No comments: Links to this post\nΕμφαση στο διεθνές πρόγραμμα και στους νέους δημιουργούς\nΤης Ολγας Σελλα, Η Καθημερινή, Παρασκευή, 15 Aπριλίου 2011\nΠΡΟΓΡΑΜΜΑ. Απ’ όποια πλευρά και αν το δει κανείς, η χθεσινή παρουσίαση του προγράμματος του Φεστιβάλ Αθηνών-Επιδαύρου ήταν αισιόδοξη και ελπιδοφόρα. Και από την πλευρά των αριθμών και από την πλευρά του προγράμματος. Δεν είναι και λίγο, ένας πολιτιστικός οργανισμός, όπως το Φεστιβάλ Αθηνών, να δηλώνει ότι κατάφερε, από το 2006 οπότε ανέλαβε ο Γιώργος Λούκος μέχρι σήμερα, να κλείσει το έλλειμμα των 7,8 εκατ. ευρώ που υπήρχε! Ούτε είναι λίγο ότι πέρυσι 170 χιλ. θεατές συνέβαλαν στο θετικό κλείσιμο του ισολογισμού κατά 411 χιλ. ευρώ! Οσο για τον προϋπολογισμό των φετινών εκδηλώσεων, ακολουθεί την πτωτική πορεία πολλών άλλων εκδηλώσεων. Ετσι, από 5 εκατ. ευρώ το 2009, πέρυσι ήταν 4 εκατ. ευρώ και φέτος ακόμη πιο κάτω: 3,2 εκατ. ευρώ.\nΠαρά τον μειωμένο προϋπολογισμό, το πρόγραμμα δεν χάνει τον διεθνή χαρακτήρα του και δεν γίνεται εσωστρεφές, αφού μεγάλα ονόματα του θεάτρου και της μουσικής θα έρθουν και φέτος στην Ελλάδα: η νέα παραγωγή του Ρομέο Καστελούτσι (22-25/6) με την παράσταση On the Concept of the Face, regarding the Son of God. Ο Κριστόφ Βαρλικόφσκι (28/6-1/7 στη Στέγη Γραμμάτων και Τεχνών) με την (Α)πολλωνία. Η δημοφιλής και στην Ελλάδα Αριάν Μνουσκίν (10-12 και 15-19/6), με τη νέα της παράσταση «Οι ναυαγοί της τρελής ελπίδας» και το Θέατρο του Ηλιου. Το ρώσικο Kolyada Theatre, του Νικολάι Κολυάντα (7-9/7) θα παρουσιάσει «Αμλετ». Ο λιβανέζικης καταγωγής Οουασντί Μουαουάντ που έχει βάλει στόχο να παρουσιάσει και τις επτά σωζόμενες τραγωδίες του Σοφοκλή, θα παρουσιάσει στο Ηρώδειο (9-10/7) την παράσταση «Γυναίκες», εμπνευσμένη από τις «Τραχίνιες», την «Αντιγόνη» και την «Ηλέκτρα», ενώ ο «γνωστός» μας Μπομπ Ουίλσον με το Berliner Ensemble θα παρουσιάσει τη «Λούλου» του Φρανκ Βέντεκιντ (τόπος και ημερομηνία θα ανακοινωθούν).\nΒάρος στους μονολόγους\nΣτο ελληνικό σκέλος, το βάρος δίνεται φέτος στις νέες δυνάμεις του θεάτρου με την αρωγή της λογοτεχνίας, και στον μεγάλο αριθμό μονολόγων, αφού «οι μονόλογοι στοιχίζουν λιγότερο από τους διαλόγους», είπε μεταξύ σοβαρού και αστείου ο Γ. Λούκος. «Ποτέ άλλοτε στο πρόγραμμα του Φεστιβάλ δεν συμμετείχαν τόσοι νέοι και πρωτοεμφανιζόμενοι καλλιτέχνες. Η επένδυση στη νέα γενιά είναι η πιο σημαντική συμβολή του Φεστιβάλ φέτος» είπε ο παρευρισκόμενος υπουργός Πολιτισμού και Τουρισμού, Παύλος Γερουλάνος. Πράγματι, ελάχιστα είναι τα «ονόματα» των ελληνικών παραγωγών, τόσο στο θέατρο όσο και στον χορό, εδώ όμως περιορίστηκε και το διεθνές σκέλος. Το σκεπτικό του επιτελείου του Φεστιβάλ έγινε φανερό και σαφές: δεν περιορίζουμε τον διεθνή χαρακτήρα, και δίνουμε έμφαση στους νέους Ελληνες καλλιτέχνες που ασφαλώς κοστίζουν πολύ λιγότερο από τα ονόματα. Για τη δεδομένη στιγμή, τις οικονομικές συνθήκες που ζει η χώρα είναι μια επιλογή ευφυής και με μακροπρόθεσμους στόχους. Οσο για τη μουσική, ξεχωρίζουμε τα αφιερώματα στον Ιάννη Ξενάκη (Πειραιώς), στον Οδυσσέα Ελύτη και στον Γκούσταβ Μάλερ (Ηρώδειο, 26/6 και 15/7 αντίστοιχα). Και κάτι ξεχωριστό: για πρώτη φορά μετά το 1923, θα παρουσιαστεί η οπερέτα του Θεόφραστου Σακελλαρίδη «Η κόρη της καταιγίδας».\nΕξι αντί για επτά είναι οι παραστάσεις που θα δοθούν στο αρχαίο θέατρο της Επιδαύρου φέτος, τα Παρασκευοσάββατα από 1η Ιουλίου έως 6 Αυγούστου. Ο Πέτρος Φιλιππίδης με την «Ειρήνη» του Αριστοφάνη, «Μικρά Διονύσια» η παραγωγή του ΚΘΒΕ, οι «Σκηνοβάτες» του Σταμάτη Φασουλή από το Εθνικό, η «Μήδεια» από το Απλό Θέατρο με την Αμαλία Μουτούση και τον Χρήστο Λούλη, ο «Ριχάρδος ο Γ» που θα παρουσιάσει το Bridge Project το τελευταίο Παρασκευοσάββατο του Ιουλίου και ο «Ηρακλής μαινόμενος» του Ευριπίδη από τον Μιχαήλ Μαρμαρινό. Οσο για τη Μικρή Επίδαυρο, φαίνεται να αποκτά έναν αμιγώς μουσικό χαρακτήρα: ο Νίκος Πορτοκάλογλου, η Μόνικα, η Δήμητρα Γαλάνη και ο Vassilikos, και ένα αφιέρωμα στον Νίκο Γκάτσο συγκροτούν το φετινό πρόγραμμα.\nΠολλές και διαφορετικές εικαστικές εκδηλώσεις θα φιλοξενηθούν σε διάφορους χώρους στο πλαίσιο του Φεστιβάλ Αθηνών. Ενα πλοίο-παντόφλα στο λιμάνι του Πειραιά (μια παραγωγή του Ιδρύματος ΔΕΣΤΕ), εγκαταστάσεις στην Πειραιώς 260, μια μεγάλη έκθεση στο Μουσείο Κυκλαδικής Τέχνης, όπου από σήμερα παρουσιάζονται έργα γνωστών ξένων καλλιτεχνών που έχουν θέμα την Ελλάδα.\nΗ προπώληση εισιτηρίων για όλες τις παραστάσεις ξεκινά στις 9 Μαΐου.\nPosted by Times News at 1:51 AM No comments: Links to this post\nTου Νικου Βατοπουλου, Η Καθημερινή, 14/04/2011\nΚαθώς έβγαινα από το «104» της οδού Θεμιστοκλέους, ψηλά στα Εξάρχεια, είχα το μυαλό πλημμυρισμένο από το «Freak Show». Είχα παρακολουθήσει την παράσταση της ομάδας Tandem, μιας «παρέας» ταλαντούχων νέων καλλιτεχνών, που εμφανίστηκαν το 2008. Πήγα περισσότερο από περιέργεια, γιατί με τράβηξε το θέμα, που συνέδεε τις ρωμαϊκές αρένες με τα τηλεοπτικά πλατώ. Μπαίνοντας, μου έδωσαν ένα σακουλάκι με ποπ κορν. Επρεπε να δοκιμαστούν οι αντιδράσεις όταν οι «άνθρωποι–εκθέματα» σαν σε τσίρκο του 19ου αιώνα, άπλωναν το χέρι και κοίταζαν στα μάτια. Και η παράσταση δεν είχε αρχίσει ακόμη.\nΑυτή η ιδέα της Μαργαρίτας Γερογιάννη, που σκηνοθετεί την ομάδα, να στήσει ένα θέαμα–σχόλιο, με στοιχεία καμπαρέ, drag show, τσίρκο και vaudeville, με ανθρώπους–συντρίμμια, με τα οποία γελάς αλλά και συμπονάς, σαν να βλέπεις μία Αννίτα Πάνια στην Αμερική του ’60, με άρωμα από Βερολίνο του Μεσοπολέμου, Cotton Club και αμερικάνικα καταγώγια και ολίγον από τον «Ανθρωπο που γελά» του Βίκτωρος Ουγκώ, με έκανε να χαμογελάω καθώς έβλεπα ένα έργο κατ’ ουσίαν δραματικό.\nΕνας τηλεπαρουσιαστής (με το ιδιαίτερο ταλέντο του Γιάννη Διακάκη) αναζητεί την «Μις Πόνος» και βάζει το κοινό να φωνάζει «Ωωωωω...» και «Ααααα..» καθώς διαγωνίζονται τρία κορίτσια, εντελώς διαφορετικά μεταξύ τους (Ειρήνη Γεωργαλάκη, Χριστίνα Δαλαμάγκα, Ζέτη Φίτσιου) και ξεφλουδίζουν θέλοντας και μη το «παρελθόν» τους. Ο βοηθός παρουσιαστή με το συμβολικό (;) όνομα Ιωσήφ (Δημήτρης Αντωνίου) «δένει» τη συνταγή, οδηγεί το έργο στην κορύφωση και δίνει το πιο όμορφο και λυπητερό ρεσιτάλ ερμηνείας και παντομίμας στο σκετς με τα χέρια και το άδειο παλτό. Στο πιάνο, ο Γιώργος Ζιάβρας ήταν μία ωραία φιγούρα, μισοφωτισμένη, θύμιζε Αμερική του ’50 και διέθετε νεύρο και ωραία φωνή. Φωνές είχαν όλοι οι ηθοποιοί και οι αμερικάνικες μπαλάντες έβγαιναν αληθινές.\nΠαίρνοντας τη δροσιά και τη φλόγα της παράστασης, που τελειώνει σήμερα, αναλογιζόμουν όλους αυτούς τους νέους ηθοποιούς της Αθήνας, που με αντάλλαγμα τι άραγε, δίνουν αίμα και ενέργεια και καταθέτουν το ταλέντο τους σε υπόγεια και πατάρια της μεγάλης μας πόλης.\nPosted by Times News at 10:44 PM No comments: Links to this post\nΣτην παράσταση συμμετέχουν διάσημοι χορευτές από πολύ γνωστά συγκροτήματα\nΜε την ίδια τη Μάγια Πλισέτσκαγια στη σκηνή του Μεγάρου Μουσικής Αθηνών να ερμηνεύει το «Ave Maya», τη γνωστή δημιουργία του Μορίς Μπεζάρ ειδικά γι΄αυτήν θα κλείσει το γκαλά προς τιμή της θρυλικής χορεύτριας που διοργανώνεται σήμερα Πέμπτη και αύριο Παρασκευή (στις 20.30, στην Αίθουσα Χρήστος Λαμπράκης).\nΣτην παράσταση συμμετέχουν διάσημοι χορευτές από συγκροτήματα με τα οποία η ίδια συνδέθηκε ιδιαίτερα στη διάρκεια της μακρόχρονης καριέρας της: το Μπαλσόι της Μόσχας, το Μαριίνσκι της Αγίας Πετρούπολης, το Βασιλικό Μπαλέτο της Αγγλίας, το Εθνικό Μπαλέτο της Αγγλίας, η Οπερα του Παρισιού αλλά και το συγκρότημα του Κάρλος Σάουρα αφού από το 1993 η Πλισέτσκαγια διατηρεί και την ισπανική υπηκοότητα.\nΤο πρόγραμμα περιλαμβάνει αποσπάσματα από γνωστά μπαλέτα όπως «Ρωμαίος και Ιουλιέτα», «Κουρσάρος», «Ζιζέλ», «Αρτεμις και Ακταίων», «Κάρμεν» του Αλόνσο κ.α. Παράλληλα, θα προβληθεί και ταινία με τους κύριους σταθμούς της ζωής και της καριέρας της Πλισέτσκαγια στις μεγάλες σκηνές του κόσμου.\nPosted by Times News at 10:38 PM No comments: Links to this post\nLabels: Πλισέτσκαγια Μάγια\nΣιλβί Γκιλέμ, Ρομέο Καστελούτσι, Αριάν Μνουσκίν, Μπομπ Γουίλσον, Κριστόφ Βαρλικόφσκι, Μαγκί Μαρέν. Διεθνούς φήμης καλλιτέχνες οι οποίοι τα τελευταία χρόνια έχουν αποκτήσει μια λίγο - πολύ σταθερή σχέση με το Φεστιβάλ Αθηνών, θα βρεθούν για μια ακόμη φορά στην πρωτεύουσα προκειμένου να συμμετάσχουν στη διοργάνωση και ν΄ανανεώσουν την επαφή τους με το ελληνικό κοινό.\nΜε μεγάλο ενδιαφέρον αναμένεται, μεταξύ άλλων, η όπερα «Ευγένιος Ονιέγκιν» του Τσαϊκόφσκι που παρουσιάζει η Οπερα Μπαλσόι. Πρόκειται για μια από τις πιο πολυσυζητημένες διεθνώς παραγωγές όπερας των τελευταίων ετών, τη σκηνοθεσία της οποίας υπογράφει ο Ντμίτρι Τσερνιάκοφ, εκπρόσωπος της νεότερης γενιάς ρώσων σκηνοθετών και γνωστός για τις "αιρετικές" αναγνώσεις του.\nPosted by Times News at 10:35 PM No comments: Links to this post\nΑρκετά μειωμένος είναι ο προϋπολογισμός του φετινού Φεστιβάλ Αθηνών - Επιδαύρου (3,2 εκ. ευρώ, από 4 εκ. πέρσι και 5 εκ. πρόπερσι), το πρόγραμμα του οποίου, ξεκινά την 1/6. Μεταξύ άλλων, θα γίνουν αφιερώματα σε μεγάλους δημιουργούς (Ξενάκης - 3,6,8/6, Μάλερ - 26/6 και 15/7), Ελύτης - 24/6, Γκάτσος, Παπαδιαμάντης κ.ά.), παραστάσεις με διεθνή ονόματα, αλλά και νέες θεατρικές ομάδες, μουσικές, χορευτικές εκδηλώσεις, εκθέσεις κλπ. Κι επειδή πενία τέχνας κατεργάζεται, μεγάλος θα είναι ο αριθμός των μονολόγων, αρκετοί από τους οποίους θα παρουσιαστούν σε ...απροσδόκητους χώρους (αυλές, ταράτσες).\nΟι υπόλοιποι χώροι είναι: Ηρώδειο, Πειραιώς 260, Μέγαρο Μουσικής Αθηνών, πρώην Κορεάτικη Αγορά, Τεχνόπολη, «Από Μηχανής Θέατρο», Στέγη Γραμμάτων και Τεχνών, Εθνικό Μουσείο Σύγχρονης Τέχνης κ.ά. Μεταξύ άλλων, το πρόγραμμα περιλαμβάνει: «Ευγένιος Ονιέγκιν» του Τσαϊκόφσκι από την Οπερα Μπαλσόι (12,14/7), «(Α)πολλωνία» (28/6-1/7), «Αμλετ» (7-9/7), «Γυναίκες» (9-10/7), παράσταση της Συλβί Γκιλέμ (19-20/7), Forsythe Company με το «Yes we can't» (3-5/7), «Καβαλλερία Ρουστικάνα» του Μασκάνι/ «Παλιάτσοι» του Λεονκαβάλλο από Εθνική Λυρική Σκηνή (1-5/6) κ.ά. Μουσικοί από Τυνησία και Αίγυπτο (17/6, Τεχνόπολη), «Η κόρη της καταιγίδος» του Θ. Σακελλαρίδη (13-14/6, Πειραιώς 260) κ.ά. Λιγότερες παραστάσεις θ' ανεβούν φέτος στην Επίδαυρο: «Ειρήνη» (1-2/7), «Μικρά Διονύσια» - παράσταση φόρος τιμής στο ΚΘΒΕ (8-9/7), «Σκηνοβάτες» (Εθνικό Θέατρο, 15-16/7). «Μήδεια» (22-23/7), «Ριχάρδος Γ'» (29,30/7), «Ηρακλής Μαινόμενος» (Εθνικό Θέατρο, 5-6/8). [Ριζοσπάστης, Παρασκευή 15 Απρίλη 2011]\n-- «Λιτότης»... και στο Φεστιβάλ Αθηνών - Επιδαύρου\n-- Φεστιβάλ Αθηνών και Επιδαύρου\n-- Πλούσιο φεστιβαλικό θεατρικό καλοκαίρι\nPosted by Times News at 10:28 PM No comments: Links to this post\nΥΠΠΟ-διάλυση όλοι οι θεσμοί. Εκβιαστικός «διάλογος» για τα ΔΗΠΕΘΕ\nΣτο αμφιθέατρο του ΥΠΠΟ-Τ πραγματοποιήθηκε προχτές ημερίδα με θέμα την ανασυγκρότηση - επαναθεώρηση του θεσμού των ΔΗΠΕΘΕ, παρουσία πρώην και νυν καλλιτεχνικών διευθυντών και εκπροσώπων του ΣΕΗ.\nΣτην ημερίδα παραβρέθηκε ο υπουργός, ο οποίος αφού άκουσε τις απόψεις, μίλησε... περί έρωτος! Ναι καλά διαβάσατε. Μεταξύ άλλων, τάδε έφη Παύλος Γερουλάνος: «Η καταγραφή προβλημάτων και η προσπάθεια επίλυσής τους είναι μια μορφή έρωτα με το χτες. Αντίθετα, η καταγραφή ευκαιριών και η προσπάθεια να τις αδράξουμε είναι μια μορφή έρωτα με το αύριο. Γι' αυτό το μόνο αίτημά μου είναι να δείτε με πολλή αγάπη τις μέρες που έρχονται και με πολύ φόβο αυτές που πέρασαν»!!! Και συνέχισε: «Το μνημόνιο και την τρόικα σ' αυτό το δωμάτιο μπορούμε να τα φέρουμε μόνο εμείς. Ως παλιά κοινωνία κοιτάμε με αγάπη τις μέρες που ζήσαμε και με φόβο τις ημέρες που έρχονται και για αυτό συζητάμε για όσα ζήσαμε».\nΟ Π. Γερουλάνος «ερωτοτροπεί» με λέξεις και έννοιες, όταν τα ΔΗΠΕΘΕ ψυχορραγούν. Δεν έχουν πάρει δραχμή για το 2011. Η εντολή για την εκταμίευση των 57.000 ευρώ, που θα κάλυπτε το πρώτο 4μηνο του 2011 μέχρι τον Απρίλη, είναι άγνωστο πότε θα εκτελεστεί και θα φτάσει στα ταμεία των ΔΗΠΕΘΕ. Το πρόγραμμα των περισσοτέρων ΔΗΠΕΘΕ για το χειμώνα που πέρασε ήταν σχεδόν ανύπαρκτο, ενώ για το καλοκαίρι δεν υπάρχει «φως», καθώς αδυνατούν να προγραμματίσουν οτιδήποτε με αυτά τα δεδομένα, παρότι δόθηκε εξάμηνη παράταση (μέχρι το Δεκέμβρη 2011) στη σύμβαση μεταξύ ΔΗΠΕΘΕ - ΥΠΠΟΤ - δήμων.\nΗταν στραβό το κλήμα... ήρθε και η μετατροπή της δημοτικής επιχείρησης σε κοινωφελή. Αυτό προκαλεί προβλήματα λειτουργίας, καθώς προϋποτίθενται διαγωνισμοί και ΑΣΕΠ. Ενός «Καλλικράτη» μύριοι μηχανισμοί έπονται.\nΟι απόψεις που κυκλοφορούν και μάχονται για το ποια θα επικρατήσει είναι αρκετές. Πρώτη και ισχυρότερη η άποψη του κύκλου Γερουλάνου για μείωση των ΔΗΠΕΘΕ σε έξι. Το επίσημο ΠΑΣΟΚ υπερασπίζεται τα 12, όσες και οι περιφέρειες, πλην της Αθήνας. Κάποιοι του «παλιού» ΠΑΣΟΚ μιλούν για τη διατήρηση όλων των υπαρχόντων... αλλά να απεξαρτηθούν από τους Δήμους. Οσον αφορά στη θεσμική αναδιάρθρωση, οι περισσότεροι επιθυμούν την μετατροπή τους σε Α.Ε! Μετατροπή που θα είναι η ταφόπλακα των ΔΗΠΕΘΕ.\n«Μπορεί να υπάρξει και μια χρονιά "παύσης"», δηλώνει ανενδοίαστα ο Γιάννης Βούρος, ο οποίος μαζί με τους Πέμυ Ζούνη, Λευτέρη Πλασκοβίτη και τη Διεύθυνση Θεάτρου - Χορού του ΥΠΠΟΤ εκπονούν νέο πλαίσιο για τα ΔΗΠΕΘΕ.\nΗ θέση του ΣΕΗ στην ημερίδα είναι τα ΔΗΠΕΘΕ να εξελιχθούν σε αυτοτελείς κρατικούς καλλιτεχνικούς οργανισμούς, με δικό τους ιδρυτικό νόμο που θα ορίζει τη λειτουργία, τη δική τους αποκλειστική υποδομή και χρηματοδότηση από τον κρατικό προϋπολογισμό. Στόχος πρέπει να είναι κάθε μεγάλη πόλη να αποκτήσει το δικό της «κρατικό θέατρο». Αυτή η προοπτική μπορεί να στηριχθεί άμεσα στην υπάρχουσα υποδομή των 16 ΔΗΠΕΘΕ, που μπορούν να μετεξελιχτούν σε κρατικά θέατρα και να διοικούνται από ανακλητούς αντιπροσώπους. Οι πόροι τους πρέπει να προέρχονται: από τον κρατικό προϋπολογισμό, γιατί η εμπλοκή πολλών φορέων μέσω ποσόστωσης στο σύνολο της χρηματοδότησης, συνεπάγεται την εξάρτηση των θεάτρων (άρα και του προσφερόμενου έργου) από την τοπική μικροπολιτική, τον παραγοντισμό και την κομματική ένταξη.\nΕίναι μια πρόταση δημιουργίας κρατικής ευθύνης θεάτρων, τα οποία θα τονώσουν την εγχώρια παραγωγή πολιτιστικού έργου, αντιμετωπίζοντας την αυξανόμενη στις μέρες μας «εισαγωγή» πολιτιστικών προϊόντων ισχυρών ιμπεριαλιστικών κρατών και τη φτώχεια των Ελλήνων καλλιτεχνών. Ριζοσπάστης, Παρασκευή 15 Απρίλη 2011\n-- Να ενισχυθούν γενναία τα κρατικά θέατρα\n-- Μεθοδευμένη υποτίμηση της ελληνικής δημιουργίας\nPosted by Times News at 10:14 PM No comments: Links to this post\nLabels: ΔΗΠΕΘΕ, Υπουργείο Πολιτισμού\nΤου Γιώργου ∆.Κ. Σαρηγιάννη ΤΑ ΝΕΑ: Πέμπτη 14 Απριλίου 2011\n«Mέδουσα: Σχέδια και αυτοσχεδιασµοί για σχεδίες και ναυάγια» θα ’ναι ο τίτλος της παράστασης που ετοιµάζει για µια απ’ τις αίθουσες της «Πειραιώς 260» ο Θωµάς Μοσχόπουλος (φωτογραφία) µε την οµάδα του, στο πλαίσιο του Φεστιβάλ Αθηνών – το πρόγραµµά του, όπως και του Φεστιβάλ Επιδαύρου, ανακοινώνεται σήµερα.\nΠρόκειται για ένα έργο που δηµιουργήθηκε απ’ όλη την οµάδα η οποία άντλησε απ’ την ιστορία του ναυαγίου της γαλλικής φρεγάτας «Μέδουσα» που συνέβη τον Ιούλιο του 1816, λίγο µετά την παλινόρθωση των Βουρβόνων, στις ακτές της Μαυριτανίας κι ενώ έπλεε προς το Σεν Λουί της Σενεγάλης (αποικίας την οποία η Γαλλία είχε πρόσφατα ανακτήσει απ’ την Αγγλία µετά την πτώση του Ναπολέοντα), επικεφαλής σχηµατισµού πλοίων του γαλλικού στόλου απ’ τον οποίο αποκόπηκε λόγω της απειρίας και της ατζαµοσύνης του αριστοκράτη κυβερνήτη της.\nΗ φρεγάτα προσάραξε σε ξέρα και δεν µπόρεσε να αποκολληθεί, οπότε απ’ τα περίπου 170 άτοµα που επέβαιναν – κυρίως ναύτες και στρατιώτες αλλά και πολίτες – τα 152 επιβιβάστηκαν σε µια σχεδία που κατασκεύασαν και την οποία ρυµουλκούσαν βάρκες. Τα σκοινιά σύντοµα έσπασαν κι η σχεδία βρέθηκε να περιπλανιέται στη θάλασσα ενώ, πάνω της, οι χωρίς τροφή και νερό ναυαγοί έφτασαν σε ακρότητες – µέχρι τον κανιβαλισµό.\nΚαµιά δεκαριά ήταν οι επιζήσαντες απ’ τους επιβάτες της που τους περιµάζεψαν έπειτα από δεκατρείς µέρες. ∆υο απ’ αυτούς δηµοσίευσαν ένα κείµενο για την άγρια εµπειρία τους, το θέµα πήρε διαστάσεις πολιτικού σκανδάλου και το 1817 έγινε δίκη. Ο πλοίαρχος που κηρύχθηκε ένοχος και του απαγγέλθηκε η ποινή του θανάτου τη γλίτωσε τελικά µε τρία χρόνια φυλακή.\nΗ τραγωδία της «Μέδουσας» ενέπνευσε στον ζωγράφο Τεοντόρ Ζερικό την ιστορική ελαιογραφία «Η σχεδία της Μέδουσας» (1818-1819) που βρίσκεται στο Μουσείο του Λούβρου και που ανήγαγε την περιπέτεια αυτή σε θρύλο κι έγινε η αφορµή για σειρά βιβλίων, λογοτεχνικών και ιστορικών, καθώς και για την οµώνυµη γαλλική ταινία (1998) του Ιράτζ Αζιµί. Ανάµεσα στα βιβλία, το µυθιστόρηµα (1875) «Ο Καγκελάριος» του Ιουλίου Βερν – από άλλο βιβλίο του οποίου («Στην Μαγγελανία» ο αρχικός τίτλος, «Οι ναυαγοί του Ιωνάθαν» στην µεταθανάτια έκδοση) είναι εµπνευσµένη κι η πρόσφατη παράσταση «Οι ναυαγοί της τρελής ελπίδας» της Αριάν Μνουσκίν, που, κατά σύµπτωση, θα παρουσιάσει το «Θέατρο του Ηλιου», επίσης στο Φεστιβάλ – αλλά και το µυθιστόρηµα «Η σχεδία» του Μιχάλη Μοδινού που µόλις κυκλοφόρησε – άλλη σύµπτωση – απ’ τις Εκδόσεις Καστανιώτη.\nΣτην παράσταση του Θωµά Μοσχόπουλου θα συνεργαστούν για τα σκηνικά η Ελλη Παπαγεωργακοπούλου, τα κοστούµια η Κλερ Μπρέισγουελ, τη µουσική ο Κορνήλιος Σελαµσής, τους φωτισµούς ο Λευτέρης Παυλόπουλος. Στη διανοµή, µεταξύ άλλων, Αννα Μάσχα (φωτογραφία), Αργύρης Ξάφης, Μαρία Σκουλά, Κώστας Μπερικόπουλος, Θάνος Τοκάκης – το πρόσφατο Βραβείο ∆ηµήτρης Χορν.\nΤη θυµάµαι απ’ την αρχή - αρχή την Μάνια Παπαδηµητρίου. Απ’ την πρώτη, σχεδόν, στιγµή που πάτησε το σανίδι. Απ’ το Χνούδι. Τον πρώτο της µεγάλο ρόλο. Το ’82. Σαν να ’ναι χτες. Κοριτσάκι ακόµα. Στη σκηνή του «Βεάκη» – «Λαϊκή Σκηνή» του «Θεάτρου Τέχνης». Στο «Πανηγύρι» του ∆ηµήτρη Κεχαΐδη. Πλάι στον Γιώργο Λαζάνη. Που σκηνοθετούσε κιόλας.\nΑπό τότε δεν έχει πάψει να µε εκπλήττει. Κάθε τόσο. Αλλη µια φορά φέτος. Οταν την είδα ως Στέφανι Εϊµπραχαµς στο «Σόλο ντουέτο» του Τοµ Κεµπίνσκι – στη Β' Σκηνή του θεάτρου «Οδού Κεφαλληνίας». Σκηνοθετηµένη απ’ την Ελένη Μποζά. Με τον ισάξιο Νίκο Αρβανίτη πλάι της.\nΚαι πάλι, ένα άλλο, διαφορετικό πρόσωπο. Μια απεγνωσµένα σαρκαστική µεγάλη βιολονίστρια που δεν µπορεί να αποδεχτεί ότι η σκλήρυνση κατά πλάκας τη χτύπησε εκεί που πονάει περισσότερο: στην τέχνη της, τη µουσική, που λατρεύει και που αναγκάστηκε να την εγκαταλείψει.\nΣυν-αρ-πα-στι-κή! Θα χάσετε αν δεν τη δείτε – έως και την Κυριακή παίζεται η παράσταση.\nΣας έγραφα στο «Τέταρτο Κουδούνι» της περασµένης Πέµπτης για τον «Χορό του Θανάτου» που θ’ ανέβει τον επόµενο χειµώνα στο «Αλµα» µε Γιώργο Μιχαλακόπουλο και Κατερίνα Μαραγκού σε σκηνοθεσία Ιωάννας Μιχαλακοπούλου.\nΤο ιδιαίτερο του καινούργιου ανεβάσµατος: θα χρησιµοποιηθεί η λανθάνουσα – εξαίρετη λένε – µετάφραση, απευθείας απ’ τα σουηδικά, του Ι. Ε. Χρυσάφη, η οποία εκδόθηκε το 1930 απ’ τον Ελευθερουδάκη χωρίς ποτέ να παιχτεί και την οποία ανακάλυψε σε παλαιοβιβλιοπωλείο η σκηνοθέτρια.\nΤο γεγονός φέρνει στην επιφάνεια το όνοµα του Ιωάννη Χρυσάφη (1873-1932), αθλητή της γυµναστικής και, στη συνέχεια, γυµναστή και προπονητή του Εθνικού Γυµναστικού Συλλόγου, µε ενεργό ρόλο στη διοργάνωση των πρώτων σύγχρονων Ολυµπιακών Αγώνων το 1896 στην Αθήνα, σκληρού αµφισβητία διά του Τύπου του αθλητικού κατεστηµένου της εποχής του, µε δραστηριότητα καταλυτική στην πρόοδο του ελληνικού αθλητισµού – «ακρογωνιαίο λίθο της γυµναστικής παιδείας» µας τον χαρακτηρίζει ο εκλεκτός δηµοσιογράφος και ιστορικός του αθλητισµού Πέτρος Λινάρδος από άρθρο του οποίου στα «ΝΕΑ» άντλησα όλες τις πληροφορίες – µέσα και απ’ τη θέση, την οποία διατήρησε για πολλά χρόνια, του διευθυντή Σωµατικής Αγωγής στο υπουργείο Παιδείας και στο πλαίσιο της Εκπαιδευτικής Μεταρρύθµισης (1917-1920) καθώς ο Ελευθέρι ος Βενιζέλος τον εκτιµούσε και τον εµπιστεύτηκε.\nΠρωτεργάτης στην καθιέρωση της σουηδικής µεθόδου γυµναστικής και στην ενσωµάτωση της Φυσικής Αγωγής στην εκπαίδευση, µε ρόλο πρωταγωνιστικό στην καθιέρωση των Βαλκανικών Αγώνων, εκδότης του πρώτου αµιγώς αθλητικού εντύπου – του περιοδικού «Ποδηλατική και Αθλητική Επιθεώρησις της Ανατολής» –, συγγραφέας πολλών βιβλίων µε θέµατα αθλητισµού, ο Ιωάννης Χρυσάφης (φωτογραφία), γλωσσοµαθής και ευαίσθητος άνθρωπος, ασχολήθηκε παράλληλα µε τις µεταφράσεις έχοντας στο ενεργητικό του τη µεταφορά στη γλώσσα µας εξήντα εννιά θεατρικών έργων και πεζογραφηµάτων.\nΚατά την παραµονή του για δυο χρόνια (1899-1901) στην Σουηδία, για µετεκπαίδευση στο Γυµναστικό Ινστιτούτο της Στοκχόλµης, ήρθε προφανώς σ’ επαφή µε το έργο του Στρίντµπεργκ του οποίου εντόπισα να ’χει επίσης µεταφράσει τα µονόπρακτα «Μητρική στοργή» (η µετάφρασή του παίχτηκε στο Εθνικό Θέατρο το 1978 -1979, όταν ο Αλέξης Σολοµός ανέβασε το µονόπρακτο µαζί µε την «Σονάτα των φαντασµάτων») και «Το πρώτο προµήνυµα»» (η µετάφραση κυκλοφορεί απ’ τις Εκδόσεις ∆ωδώνη) καθώς και το άπαιχτο στην Ελλάδα τετράπρακτο «Συνάδελφοι».\nΚαλά… Εσείς, δηλαδή, τώρα, πιστέψατε πως η «γυµνή φωτογραφία» (πλάι) της Ελίζαµπεθ Τέιλορ που κυκλοφόρησε… µεταθανάτια ήταν γνήσια. Ε, µη χειρότερα! Οποιοσδήποτε είχε κάπως προσέξει τη σταρ, ΠΩΣ ήταν απ’ τα βιολετιά µάτια – ή, έστω, απ’ το λαιµό – και κάτω θα καταλάβαινε πως η φωτογραφία είναι πλαστή.\nΣήµερα στις 2.10 µ.µ. αναµένονται να φθάσουν αεροπορικώς στην Αθήνα, προερχόµενοι από την Θεσσαλονίκη, οι καλλιτέχναι του παρισινού θεάτρου «Ατελιέ». Οπως έχει ήδη αναγγελθή, ο θίασος του «Ατελιέ» θα εµφανισθή Τρίτη, Τετάρτη και Πέµπτη στο «Κοτοπούλη» µε τα έργα «Πύργος στην Σουηδία» της Φρανσουάζ Σαγκάν και «Ραντεβού στο Σανλί» του Ζαν Ανούιγ.\n17 Απριλίου 1961. Ο Αλέκος Σακελλάριος εµφανίσθηκε χθες το βράδυ στο «Κεντρικόν» ως… ηθοποιός. Συγκεκριµένα, ο Αλέκος Σακελλάριος, λόγω αιφνιδίας ασθενείας του Μηνά Χρηστίδη, έπαιξε εκείνος τον ρόλο του γιατρού, που εµφανίζεται στην πρώτη πράξι της κωµωδίας «Αλλοίµονο στους νέους», για να µη µαταιωθή η παράστασις. Η εµφάνισις του Αλέκου Σακελλάριου ως ηθοποιού υπήρξε εξαιρετικά επιτυχής και το κοινόν τον εχειροκρότησε θερµά.\n20 Απριλίου 1961.\nΠληροφορούµεθα ότι η Ελληνοαµερικανίδα σοπράνο Τερέζα Στράτας (φωτογραφία) θα πρωταγωνιστήση στο µελόδραµα «Ναυσικά» της Πέγκυ Γκλάνβιλ - Χικς, που θα παρουσιασθή στις 19 και 20 Αυγούστου στο Ωδείον Ηρώδου, στην σειρά των εκδηλώσεων του Φεστιβάλ Αθηνών. Η Τερέζα Στράτας, την οποία Αµερικανός κριτικός απεκάλεσε «µικρή Κάλλας», εσηµείωσε προ µηνών µεγάλη επιτυχία στην Μετροπόλιταν Οπερα της Νέας Υόρκης και εν συνεχεία στο Κόβεν Γκάρντεν του Λονδίνου µε την «Μπαττερφλάυ». 20 Απριλίου 1961.\nPosted by Times News at 10:48 PM No comments: Links to this post\nΣτιγμιότυπο από την παράσταση «Το Ιδρυμα». Από αριστερά: Σωσώ Χατζημανώλη, Φάνης Παυλόπουλος, Γιάννης Σαρακατσάνης και Γιώργος Αγγελόπουλος.\nτης ΛΟΥΙΖΑΣ ΑΡΚΟΥΜΑΝΕΑ Θέατρο - Προτάσεις\n«Το Ιδρυμα» της ομάδας Αb Οvo σε σκηνοθεσία Γιάννη Σαρακατσάνη στον πολυχώρο Βios Η θεατρική ομάδα στήνει μια σύγχρονη επιθεώρηση και σατιρίζει την Ελλάδα της κρίσης με οξύνοια, χιούμορ, ευρηματικότητα και τρυφερότητα Μπορεί η Ελλάδα να γίνει καλύτερη χώρα; Μπορεί ο Ελληνας να γίνει καλύτερος πολίτης; Ο Γιόχαν Ρapadakis είναι επικεφαλής ενός Ιδρύματος που έχει σκοπό να βοηθήσει τους Ελληνες να αντιληφθούν τη μοναδικότητα της περίπτωσής τους. Γιατί το Ιδρυμα αγαπά την Ελλάδα, μας βεβαιώνει ο κ. Ρapadakis.\nΚαι ας είναι μια χώρα αμόρφωτων νάρκισσων τεμπέληδων που αψηφούν τους κανόνες και την εξουσία προκειμένου να κάνουν πάντα το δικό τους: οι Αb Οvo ξεσπαθώνουν. Η θεατρική ομάδα στήνει μια σύγχρονη επιθεώρηση και σατιρίζει την Ελλάδα της κρίσης με οξύνοια, χιούμορ, ευρηματικότητα και τρυφερότητα. Η βασική σύλληψη βρίσκει τους πρωταγωνιστές - εκπροσώπους του Ιδρύματος να παραδίδουν ειδικό σεμινάριο με στόχο να μας επισημάνουν - εμάς το κοινό, τους Ελληνες - τα ελαττώματά μας και να μας βοηθήσουν να τα καταπολεμήσουμε. Τα δραματοποιημένα «μαθήματα» εστιάζουν κάθε φορά σε άλλη πτυχή της αθάνατης ελληνικής ψυχής. Ετσι παρακολουθούμε π.χ. τον έλληνα πίθηκο Παντελή να επινοεί δεκάδες διαφορετικούς τρόπους για να ανάψει τσιγάρο παρά τη ρητή απαγόρευση του Ιδρύματος. Τα δεκάδες ηλεκτροσόκ δεν τον πτοούν. Ακολουθούν ο αιώνιος Γαύρος που ζει και αναπνέει για τον Ολυμπιακό, ο αμετανόητος συνδικαλιστής ναύτης που «διεκδικεί και ματώνει» από τα χρόνια της Κίρκης ως σήμερα, ο καθηγητής στο ΤΕΙ Νιχρίτας που βολεύει τα δικά του «παιδιά», η νέα γενιά που νομίζει ότι το μνημόνιο είναι συμβόλαιο θανάτου και όλοι θα πεθάνουμε κ.ο.κ.\nΤα επεισόδια του «σεμιναρίου» είναι άλλα λιγότερο άλλα περισσότερο επιτυχημένα (προσωπικά ξεχωρίζω τις «Σκοτεινές δυνάμεις», τον «Ελληνα ναύτη» και τις «Κυλιόμενες σκάλες»), όλα όμως έχουν τη θέση τους σε αυτό το πολυμορφικό κολλάζ που περιλαμβάνει ακόμη και ποιητικό διαγωνισμό για τους ανήσυχους θεατές. Πράγματι, ο αυτοσχεδιασμός αποδεικνύεται ένα από τα ισχυρά ατού της ομάδας, η οποία ανταποκρίνεται με τρομερή ευελιξία στις εκάστοτε προκλήσεις διατηρώντας αλώβητο το κωμικό πνεύμα της βραδιάς. Το τελευταίο επεισόδιο, με τον «πυρηνικό» επιχειρηματία Οδυσσέα Σκέντερη να σώζει την Ελλάδα, προκύπτει μάλλον το πιο αδύναμο, και ως αποτέλεσμα η παράσταση κλείνει ελαφρώς ξέπνοη. Πρόβλημα μικρό, που διορθώνεται εύκολα, ειδικά όταν το σύνολο αναδύεται τόσο ζωντανό, τόσο ευχάριστο και τόσο διασκεδαστικό.\n>>>> ΒΙΟS, Πειραιώς 84, Γκάζι. Κάθε Δευτέρα και Τρίτη. Τηλέφωνο: 210 3425335\n«Η γυναίκα της Πάτρας», μονόλογος του Γιώργου Χρονά σε σκηνοθεσία Λένας Κιτσοπούλου στο θέατρο Βασιλάκου\nΑυτό το σώμα, όσο και αν έχει χαρεί, όσο και αν έχει πονέσει, όσο και αν έχει παρακμάσει τώρα πια, δεν μετανιώνει για τίποτε\nΜια ζωή απίστευτη είναι αυτή της πόρνης Πανωραίας από την Πάτρα. Ενας μαραθώνιος ερωτικών πράξεων με όλες τις φυλές, σε όλες τις στάσεις, σε κάθε πιθανή τοποθεσία.\nΜια ζωή γεμάτη ηδονές, αλλά ακόμη πιο γεμάτη οδύνες: «συνέχεια θάνατοι» όπως λέει. Των γονιών της, των αδελφών της, των παιδιών της. Αποβολές και εκτρώσεις με κουτάλες και άλλα αφύσικα μέσα. Κακοποίηση, και φυσικά ταπείνωση: «Το κεφάλι μου είναι γεμάτο ρόζους από το ξύλο, δεν περνάει τσατσάρα μες στο κεφάλι μου, απ΄ τις γαμιόλες που δούλευα, που πήγαινα και τους ξεβρώμιζα την κοινωνία, που με σκοτώνανε, με βρίζανε, βλάχα, πατσαβούρα, πουτάνα, και μ΄ έβαλε μια φορά μία με τη γλώσσα να καθαρίσω τις κουτσουλιές απ΄ τα πιτσούνια. Με τη γλώσσα».\nΗ ωραία Πανωραία όμως δεν πτοείται. Αυτό είναι το πιο καταπληκτικό επάνω της. Και αυτό είναι που διαπερνάει την ερμηνεία της Ελένης Κοκκίδου σαν ηλεκτρικό ρεύμα. Η αίσθηση ότι αυτό το σώμα, όσο και αν έχει χαρεί, όσο και αν έχει πονέσει, όσο και αν έχει παρακμάσει τώρα πια, δεν φοβάται τίποτε, δεν μετανιώνει για τίποτε. Η Πανωραία της Κοκκίδου είναι υπερβολική, αν η ίδια η ζωή είναι υπερβολική. Η ενέργεια που εκπέμπει απειλεί να μας καταπιεί όλους: η ορμή της, η ζωντάνια της, το πάθος της είναι αδηφάγα, πλημμυρίζουν τη σκηνή, μια θάλασσα αναμνήσεων, αποκαλύψεων, χωρίς ντροπή αλλά με περηφάνια. Με κομμένα αφτιά, κομμένες φτέρνες, αλλά παραδόξως ολόκληρη. Η ηθοποιός τα δίνει όλα: ανεβάζει στη διαπασών το ερμηνευτικό της μένος, πετάει στην άκρη κάθε υποψία μελοδραματισμού και δεν αφήνει τίποτε όρθιο. Νομίζεις ότι δεν θα σταματήσει ποτέ να μιλάει, ότι όσο πιο πολύ μιλάει τόσο περισσότερο φορτίζονται οι μπαταρίες της. Η αστείρευτη ενέργειά της μοιράζεται απλόχερα σε όλους, σπαταλιέται, χωρίς προφυλάξεις, χωρίς επιφυλάξεις, χωρίς περιορισμούς: να καεί παρά να ξεθωριάσει, όπως αναφέρει και ο Νιλ Γιανγκ.\nΠροσπαθώντας να οριοθετήσει το παραλήρημα με μικρές χαριτωμένες «στάσεις» η σκηνοθέτις εφευρίσκει διαρκώς ανούσια τεχνάσματα για να εικονογραφήσει τον κόσμο και τον ψυχισμό της ηρωίδας. Η Βουγιουκλάκη και ο Παπαμιχαήλ στην τηλεόραση που η Πανωραία παρακολουθεί παπαγαλίζοντας τις ατάκες, οι παραμορφωτικοί καθρέφτες που χρησιμοποιούνται για τριών λεπτών εφέ και μετά εξαφανίζονται, ένας τύπος με περούκα και γόβες που σουλατσάρει αμήχανα, ένα πέρασμα επάνω σε καροτσάκι, μια τιάρα, μερικά γαρίφαλα και ό,τι άλλο θα χρησιμοποιούσε ο πιο απλοϊκά σκεπτόμενος άνθρωπος για να βάλει «χρώμα» σε έναν ήδη εκτυφλωτικά πολύχρωμο λόγο.\n>>>> Θέατρο Βασιλάκου, Προφήτη Δανιήλ 3 και Πλαταιών, Μεταξουργείο. Τηλέφωνο: 210 3467735\n«Γλυκιά Οφηλία» σε σύλληψη- σκηνοθεσία Ιωάννας Ρεμεδιάκη και κείμενα Σαίξπηρ (αποσπάσματα «Αμλετ» σε μετάφραση Γιώργου Χειμωνά) και των ηθοποιών, στο Κινητήρας Studio\nΤέσσερις γυναίκες, ένα παγκάκι, ένα μπαλάκι του τένις και πολύ πράσινο: η παιδικότητα συναντά την οικολογία\nΑπό όλα τα θύματα του Αμλετ η Οφηλία είναι το πιο αδικοχαμένο. Είναι ο δικός της πνιγμός αυτός που ρίχνει τη μεγαλύτερη σκιά στον κορυφαίο ρομαντικό ήρωα της δυτικής λογοτεχνίας. Αν μπορούμε ως ένα σημείο να δικαιολογήσουμε το εκδικητικό του μένος απέναντι στον Κλαύδιο ή τη Γερτρούδη, στην περίπτωση της Οφηλίας, η οποία του προσφέρει μονάχα αμέριστη, τυφλή αφοσίωση, μας κυριεύει θλίψη. Η βάναυση απόρριψη που της επιφυλάσσει ο αγαπημένος της ανοίγει την πόρτα στην τρέλα και τελικά στον θάνατο.\n«Στην αγάπη και στη μοίρα της Οφηλίας δεν διαγράφεται ένα στοιχείο βαθιάς τραγωδίας αλλά σπαρακτικής ομορφιάς και αυτό κάνει την ανάλυση του χαρακτήρα της να μοιάζει σχεδόν με βεβήλωση» έγραφε το 1904 ένας άλλος ρομαντικός, ο Αντριου Σ. Μπράντλεϊ. Δεν θα υπήρχε τίποτε πιο βαρετό, νομίζω, από μια παράσταση με θέμα την ηρωίδα η οποία θα επιχειρούσε να την ψυχαναλύσει ή ακόμη μια παράσταση που θα απέδιδε μελοδραματικά τον ανανταπόδοτο έρωτα της έφηβης και την άδοξη κατάληξή του στα ψυχρά νερά του ποταμού. Σε αυτές ακριβώς τις παγίδες αρνείται να πέσει η σκηνοθέτις Ιωάννα Ρεμεδιάκη. Η «Γλυκιά Οφηλία» δεν μένει στις σκοτεινές πτυχές της ερωτικής ιστορίας. Διατηρεί την ψυχραιμία της και υιοθετεί ύφος ανάλαφρο, χαριτωμένο, καθημερινό. Οταν αναφέρεται στη μητέρα της άτυχης κόρης το κάνει χιουμοριστικά: «Η Οφηλία δεν έχει μαμά. Αν είχε, θα υπήρχε κάποιος να την πάρει αγκαλιά».\nΣτη σκηνική αφήγηση κυριαρχούν τα λουλούδια και τα φυτά. Οι γαζίες εξάλλου πρωταγωνιστούν και στο οπτικό μας πεδίο σε φυσικό μέγεθος, εφόσον τις βλέπουμε φωτισμένες μέσα από τεράστια παράθυρα καθ΄ όλη τη διάρκεια της παράστασης. Τα πρωτότυπα διαλογικά μέρη ανάμεσα στον Αμλετ και στην Οφηλία εναλλάσσονται σε ελεύθερη ροή με σύγχρονες μικρές εξιστορήσεις, αναμνήσεις των ηθοποιών από τη χαμένη Αρκαδία των παιδικών τους χρόνων: βόλτες σε ξέφωτα κάτω από τα πεύκα, κυνηγητό στο λεμονόδασος, σκαρφάλωμα στη συκιά. «Χρειάζεται χρόνος για τη σπορά, την καλλιέργεια και τη θρέψη της επιθυμίας», όπως σωστά επισημαίνεται, χρόνος που δεν δόθηκε ποτέ στην άπειρη ηρωίδα. Στον δικό της κήπο όλα πάγωσαν όταν χτύπησε το πένθος του Αμλετ.\nΤέσσερις γυναίκες, ένα παγκάκι, ένα μπαλάκι του τένις και πολύ πράσινο: η παιδικότητα συναντά την οικολογία καθώς οι ηθοποιοί βγαίνουν για λίγο στην πίσω αυλή της θεατρικής αίθουσας για να εντάξουν τις ακακίες στη δράση. Με την ίδια παιγνιώδη διάθεση εξάλλου αναπλάθουν τις επιστολές που θα μπορούσε να είχε στείλει η Οφηλία στον καλό της («Πρέπει να σ΄ αφήσω τώρα, έχουμε να ετοιμάσουμε τα πράγματα του Λαέρτη για τη Γαλλία») ή ονειρεύονται ένα εντελώς διαφορετικό, ρόδινο τέλος στη σχέση των εραστών, που τους θέλει να γυρνάνε τον κόσμο μαζί και να πεθαίνουν αγαπημένοι στα βαθιά γεράματα.\n>>>> Κινητήρας Στούντιο, Ερεχθείου 22, Ακρόπολη. Τηλέφωνο: 210 9248328.\nPosted by Times News at 10:05 PM No comments: Links to this post\nLabels: Παραστάσεις, Προτάσεις\nΕξι ώρες παράσταση χωρίς αρχή, µέση, τέλος. Μπορείς να δεις όσο θέλεις, να καθήσεις όπου θέλεις, να βγεις και να επιστρέψεις όσες φορές θέλεις. «Μέσα» είναι ο τίτλος της νέας δηµιουργίας του ∆ηµήτρη Παπαϊωάννου. Πρόκειται για ένα έργο που θα γεννηθεί από τη συνάντηση δύο συνθηκών: µιας παράστασης που συµβαίνει αδιάλειπτα και µιας κατάστασης θεατών που έρχονται, φεύγουν και αλλάζουν θέση µέσα στο θέατρο όποτε επιθυµούν. Ενα υπνοδωµάτιο στο κέντρο του «Παλλάς» µετατρέπει τον ιδιωτικό χώρο σε δηµόσιο. Ενα θέατρο στο κέντρο της πόλης ανοίγει τις πόρτες του στο κοινό και προτείνει στον θεατή να δει τη σχέση του µε το θέαµα σαν ενατένιση τοπίου. Ενα τοπίο απλών, καθηµερινών, ιδιωτικών κινήσεων σε αυτό το εκτεθειµένο σε κοινή θέα δωµάτιο. Το «Μέσα» αντιµετωπίζει το θέατρο σαν εκθεσιακό χώρο, το έργο σαν έκθεµα και προτείνει στον θεατή τον ρόλο του επισκέπτη. Στη σκηνή 30 ερµηνευτές επί έξιώρες αναβιώνουν τις συνθέσειςτης παράστασης ενώ υπάρχει ανοιχτή µια θέση στο έργο καθηµερινά για όποιον από τους θεατές γοητευτείαπό την κατάσταση και θελήσει να επιστρέψει παίρνοντας µέρος. Η σύλληψη και η σκηνοθεσία είναι του ∆ηµήτρη Παπαϊωάννου ενώ ο Κ. Βήτα συνθέτει τα µουσικά τοπία. Ο σκηνικός σχεδιασµός είναι των ∆ηµήτρη Θεοδωρόπουλου και Σοφίας Ντώνα. Στο θέατρο «Παλλάς» (Βουκουρεστίου 5, τηλ. 210-3213.100) στις 17.30. Εισιτήρια: 15 (ηµέρας /µισή τιµή), 32 (ηµέρας), 45 (πολλαπλό) ευρώ.\nINFO: «Μέσα» είναι ο τίτλος της νέας δηµιουργίας του Δηµήτρη Παπαϊωάννου που παρουσιάζεται στο θέατρο «Παλλάς» (Βουκουρεστίου 5, τηλ. 210-3213.100) στις 17.30. Εισιτήρια: 15 (ηµέρας / µισή τιµή), 32 (ηµέρας), 45 (πολλαπλό) ευρώ.\nPosted by Times News at 1:09 PM No comments: Links to this post\nLabels: Παπαϊωάννου Δημήτρης\nΤζουλιάνο Μερ Καμίς: Πέθανε για το θέατρο και την ελευθερία\n"Ανθρωπο που πέθανε για το θέατρο" χαρακτήρισε η βρετανική Guardian τον Τζουλιάνο Μερ Καμίς, τον αραβοϊσραηλινό σκηνοθέτη και ηθοποιό, η δολοφονία του οποίου συγκλόνισε τόσο την παλαιστινιακή όσο και την ισραηλινή κοινωνία.\nΟ Τζουλιάνο Μερ Καμίς υπήρξε ένας καλλιτέχνης και ακτιβιστής που είχε αφιερώσει τη ζωή του στον αγώνα για ελευθερία. Αυτό άλλωστε ήταν και το όνομα του θεάτρου που είχε ιδρύσει το 2006 στον προσφυγικό καταυλισμό της Τζενίν, στη Δυτική Όχθη, έξω από το οποίο πυροβολήθηκε από άγνωστο στις 4 Απριλίου: "Θέατρο της Ελευθερίας"...\nΓεννημένος το 1958 στη Ναζαρέτ, από Εβραία μητέρα και Παλαιστίνιο πατέρα, στελέχη και οι δύο του Κ.Κ. Ισραήλ, έκανε για πρώτη φορά την εμφάνισή του στον κινηματογράφο το 1984, στο φιλμ Η μικρή τυμπανίστρια, του Τζ. Ρόι Χιλ, ένα θρίλερ για την αραβοϊσραηλινή διαμάχη στο οποίο πρωταγωνιστούσε η Νταϊάν Κίτον.\nΣυνεργάστηκε σε πολλές ταινίες του Ισραηλινού σκηνοθέτη Άμος Γκιτάι, ενώ το 2003 σκηνοθέτησε την πρώτη του ταινία, Τα παιδιά της Άρνα (αυτό ήταν το όνομα της μητέρας του). Το 2006 ίδρυσε το "Θέατρο της Ελευθερίας", μέσα από το οποίο οι νεαροί Παλαιστίνιοι μπορούσαν να απελευθερώσουν καλλιτεχνικές ανησυχίες και φόβους... Η ίδρυση του θεάτρου, στην οποία συμμετείχε και ο πρώην ηγέτης της αντιστασιακής οργάνωσης των Μαρτύρων του Αλ-Ακσα στην Τζενίν, Ζαχαρίας Ζουμπέιντι, είχε προκαλέσει πολλές αντιδράσεις, ενώ και τα έργα που ανέβαζε πολλές φορές θεωρούνταν προκλητικά για τα ισλαμικά ήθη (η συνύπαρξη ανδρών και γυναικών στη σκηνή, η ερμηνεία του ρόλου του γουρουνιού από τη Φάρμα των ζώων κ.λπ.)\nΤις έρευνες για τη δολοφονία του Μερ Καμίς ανέλαβαν οι υπηρεσίες της Παλαιστινιακής Αρχής, ενώ ως ύποπτος φέρεται ένα πρώην μέλος των προσκείμενων στη Φατάχ Ταξιαρχιών των Μαρτύρων του Αλ-Ακσα. Από τη μεριά του, ο συνιδρυτής του θεάτρου Ζ. Ζουμπέιντι δήλωσε ότι η δολοφονία υπήρξε "μια οργανωμένη ενέργεια, όχι αποτέλεσμα οργής για τις δραστηριότητες του θεάτρου. Υπήρξε μια ηθελημένη πράξη κάποιου κράτους ή οργάνωσης". Τέλος, ο σκηνοθέτης Άμος Γκιτάι δήλωσε ότι "άνθρωποι ριζοσπαστικοί σαν τον Τζουλιάνο προσπαθούν με το ίδιο τους το κορμί να γεφυρώσουν από το χάσμα του μίσους".\nΤελετές για τον Τζουλιάνο Μερ Καμίς έγιναν την Πέμπτη τόσο στο αραβικό θέατρο "Αλ Μινταν" στη Χάιφα, όπου εκτέθηκε η σορός του, όσο και στο "Θέατρο της Ελευθερίας" στην Τζενίν. [Η ΑΥΓΗ: 12/04/2011]\nPosted by Times News at 11:27 AM No comments: Links to this post\nLabels: Δολοφονία, Τζουλιάνο Μερ Καμίς\nΗ Τζούλια μετά τον πόλεμο στο θέατρο "Τόπος αλλού"\nΚαθώς οι περισσότερες θεατρικές σκηνές ετοιμάζονται να κατεβάσουν την αυλαία αυτήν την Κυριακή, σε άλλες η αυλαία μόλις σηκώθηκε... Έτσι, στο θέατρο "Τόπος Αλλού" παρουσιάζεται από την προηγούμενη Παρασκευή η Δεσποινίς Τζούλι, το γνωστό κλασικό έργο του Στρίντμπεργκ, στη διασκευή του Βρετανού Πάτρικ Μάρμπερ.\nΟ συγγραφέας, γνωστός στο ελληνικό κοινό από τα έργα του Closer και Δον Ζουάν στο Σόχο, διατηρεί τα πρόσωπα και την πλοκή της τραγωδίας του Σουηδού δραματουργού, μονάχα που μεταφέρει την κουζίνα όπου διαδραματίζεται το έργο σε μια αριστοκρατική έπαυλη στα περίχωρα του Λονδίνου, τη βραδιά της 26ης Ιουλίου 1945, όταν οι Άγγλοι Εργατικοί σημείωσαν μια ιστορική νίκη, κερδίζοντας με μεγάλη διαφορά τις πρώτες μεταπολεμικές εκλογές. Σε αυτό το περιβάλλον, ο ανελέητος και λυσσαλέος πόλεμος των φύλων φωτίζεται από ένα διαφορετικό φως, αυτό που δημιουργεί η εκρηκτική ατμόσφαιρα μιας εποχής έντονων κοινωνικοπολιτικών συγκρούσεων και ριζικών αλλαγών.\nΤη μετάφραση και τη σκηνοθεσία του έργου του Μάρμπερ έκανε η Μίνα Αδαμάκη, ενώ τους τρεις ρόλους του έργου ερμηνεύουν οι ηθοποιοί Μαρία Σολωμού, Μάξιμος Μουμούρης και Τζωρτζίνα Παλαιοθόδωρου.\nPosted by Times News at 11:25 AM No comments: Links to this post\nLabels: Δεσποινίς Τζούλια


Σπίρτζης: Ξεκάθαρη λύση, αλλιώς κάποιοι θα χρεωθούν μια μεγάλη καταστροφή\nFriday, 02 June 2017 14:29\n«Δυστυχώς για το πολιτικό σύστημα, σήμερα, δεν υπάρχει εναλλακτική πολιτική πρόταση».\nΉ θα βρεθεί λύση ξεκάθαρη και αναπτυξιακή ή κάποιοι θα χρεωθούν ξανά ιστορικά μία ακόμα μεγάλη καταστροφή σε ευρωπαϊκό και διεθνές επίπεδο», υποστηρίζει, σε συνέντευξή του στην εφημερίδα «Ειδήσεις-Σαββατοκύριακο» ο υπουργός Υποδομών και Μεταφορών, Χρήστος Σπίρτζης σημειώνοντας, ωστόσο, ότι «δεν υπάρχει άλλη πολιτική προσωπικότητα που να αναλάβει με αξιοπιστία το βάρος της διαπραγμάτευσης, τις πρωτοβουλίες και τις συμμαχίες που ξεκίνησε και υλοποιεί ο πρωθυπουργός».\nΕρωτηθείς αν «από μία τυχόν "μη λύση" μπορεί να προκληθούν πολιτικές εξελίξεις στη χώρα», ο κ. Σπίρτζης απαντά κατηγορηματικά:« Όχι βέβαια! Δυστυχώς για το πολιτικό σύστημα, σήμερα, δεν υπάρχει εναλλακτική πολιτική πρόταση».\nΜιλώντας για τυχόν πρωτοβουλίες από την κυβέρνηση μίας εθνικής συνεννόησης για θέματα όπως το χρέος, ο υπουργός υπογραμμίζει: «Δεν πιστεύω ότι οι δυνάμεις του παλαιοκομματισμού μπορούν να ανταποκριθούν σε αυτήν την ιστορική ανάγκη της χώρας και του ελληνικού λαού».\nΤέλος, ο υπουργός Υποδομών και Μεταφορών αναφερόμενος στη Δημοκρατική Συμπαράταξη και απαντώντας στην ερώτηση «εάν εκτιμά ότι η ηγεσία της διατηρεί ίσες αποστάσεις από ΣΥΡΙΖΑ-ΝΔ;», τονίζει: «Διαφαίνεται μία αγωνιώδης προσπάθεια της ηγεσίας της Δημοκρατικής Συμπαράταξης να εξακολουθήσει, διολισθαίνοντας ως τμήμα της Σοσιαλδημοκρατίας, να έχει προνομιακή σχέση μετά τη ΝΔ του κ. Σαμαρά, με τη ΝΔ του κ. Μητσοτάκη και του κ. Γεωργιάδη».


Η Βουλγαρία «μαύρο πρόβατο» της ΕΕ στην Ελευθερία Τύπου\nPRESSROOM - 21 Απριλίου 2020\nΚροατία: Νέα επιβολή καραντίνας σε βαλκάνιους ταξιδιώτες\nΤα βουλγαρικά συνδικάτα ζητούν μέτρα προστασίας για κορονοϊό\nΒΑΛΚΑΝΙΑ PRESSROOM - 3 Αυγούστου 2020\nΕπίπονες διαπραγματεύσεις για το σχηματισμό της νέας κυβέρνησης αναμένεται να ξεκινήσουν αύριο στη Βόρεια Μακεδονία, μετά την ορκωμοσία του νέου κοινοβουλίου, που προέκυψε από τις εκλογές της 15ης Ιουλίου. Οι σοσιαλδημοκράτες SDSM του Ζόραν Ζάεφ επικράτησαν με οριακή διαφορά 46...\nΟ πρόεδρος της Αλβανίας Ιλίρ Μέτα ενέκρινε το πρωτόκολλο εφαρμογής της συμφωνίας στρατιωτικής συνεργασίας της χώρας του με την Τουρκία, η οποία θα παρέχει οικομική βοήθεια για το εκσυγχονισμό του αλβανικού στρατού. Η προεδρία ανέφερε, σύμφωνα με το τουρκικό κρατικό...\nΒΑΛΚΑΝΙΑ Γιώργος Ξ. Πρωτόπαπας - 18 Μαΐου 2020\nΜια μέρα μετά την κατεδάφιση του Εθνικού Θεάτρου στην Αλβανία στα Τίρανα, η "Συμμαχία για την Προστασία του Θεάτρου", κάλεσε σε νέες διαμαρτυρίες ενάντια σε αυτό, που αποκαλεί δικτατορία. Οι διαδηλωτές δεν πτοήθηκαν από τη χθεσινή βίαια καταστολή τους,...\nΚόσοβο: Αγριεύει η «κόντρα» Χ. Θάτσι – Α. Κούρτι για εξουσία\nΒΑΛΚΑΝΙΑ Γιώργος Ξ. Πρωτόπαπας - 25 Απριλίου 2020\nΟ απερχόμενος πρωθυπουργός του Κόσοβο Άλμπιν Κούρτι και ο πρόεδρος της χώρας Χασίμ Θάτσι, κλιμακώνουν την αντιπαράθεση τους και εμβαθύνουν την πολιτική κρίση. Το Κόσοβο παραμένει ουσιαστικά χωρίς κυβέρνηση, γεγονός που επηρεάζει και τις ευρύτερες γεωπολιτικές ισορροπίες στα δυτικά...\nΕκλογές τον Ιούλιο στη Βόρεια Μακεδονία\nΒΑΛΚΑΝΙΑ Γιώργος Ξ. Πρωτόπαπας - 11 Ιουνίου 2020\nΗ υπηρεσιακή κυβέρνηση των Σκοπίων ανέθεσε στην Εθνική Εκλογική Επιτροπή να ξεκινήσει αμέσως τις τεχνικές και άλλες διαδικασίες για τη διεξαγωγή των πρόωρων βουλευτικών εκλογών στη χώρα. Οι εκλογές αυτές είχαν αρχικά οριστεί για τις 12 Απριλίου, όμως στις 21...\nΟ κορονοϊός χτύπησε το Κόσοβο – Δυο επιβεβαιωμένα κρούσματα\nΒΑΛΚΑΝΙΑ Γιώργος Ξ. Πρωτόπαπας - 13 Μαρτίου 2020\nΗ κυβέρνηση του Κοσόβου επιβεβαίωσε τα πρώτα δύο κρούσματα κορονοϊού, με τις αρμόδιες αρχές υγείας, να πραγματοποιούν τεστ για κορονοϊό σε περισσότερους πολίτες. Η ανακοίνωση έγινε σε κοινή συνέντευξη Τύπου του πρωθυπουργού Άλμπιν Κούρτι και του υπουργού Υγείας Άρμπεν Βίτια,...\nΒΑΛΚΑΝΙΑ Γιώργος Ξ. Πρωτόπαπας - 7 Μαρτίου 2020\nΒΑΛΚΑΝΙΑ PRESSROOM - 14 Ιουλίου 2020\nΟ πατριάρχης των Σέρβων Ειρηναίος απηύθυνε έκκληση στον πρόεδρο της Τουρκίας Ρετζέπ Ταγιπ Ερντογάν να διατηρήσει το status quo στο ζήτημα της Αγίας Σοφίας. «Μετά την έκκληση των προκαθημένων των χριστιανικών Εκκλησιών (Πατριάρχη Κυρίλλου της Μόσχας, Πάπα Φραγκίσκου και...